pythainlp/thai-wiki-dataset-v4 huggingface dataset:
พระเจ้ากึนโชโก

พระเจ้ากึนโชโก  (?-375, r. 346-375) กษัตริย์องค์ที่ 13 แห่งอาณาจักรแพ็กเจหนึ่งในสามก๊กแห่งเกาหลี ทรงเป็นกษัตริย์ที่แข็งแกร่งของอาณาจักรแพ็กเจ
พระราชประวัติ.
พระเจ้ากึนโชโก เป็นพระราชโอรสพระองค์ที่ 2 ในพระเจ้าบีรยู และหลังจากพระเจ้ากเยสวรรคตโดยที่ไม่มีพระราชโอรสสืบต่อบัลลังก์ เจ้าชายกึนโชโกจึงขึ้นครองราชย์เป็นพระเจ้ากึนโชโก พระองค์เป็นองค์ชายที่สืบเชื้อสายจากพระเจ้าโชโก
สร้างความเข้มแข้งและพระราชอำนาจ.
เมื่อพระองค์ขึ้นครองราชย์ทรงลดอำนาจของเหล่าชนชั้นสูงลง เนื่องจากชนชั้นสูงมีอำนาจมากมาตั้งแต่สมัยพระเจ้าบีรยู และทรงตั้งระบบปกครองท้องถิ่นขึ้นตามหัวเมืองต่าง ๆ ทรงก่อตั้งศาลขึ้น พระองค์ทรงอภิเษกพระมเหสีที่มาจากตระกูลจิน พระองค์ทรงย้ายเมืองหลวงไปที่เมืองฮันซอง ปัจจุบัน คือโซล
ขยายอาณาเขต.
ในรัชสมัยพระเจ้ากึนโชโกนั้นอาณาจักรแพ็กเจเรืองอำนาจอย่างมากในคาบสมุทรเกาหลี ใน ค.ศ. 369 พระเจ้ากึนโชโกทรงทัพทัพไปยึดครองดินแดนที่เหลือของอาณาจักรมาฮัน ทำให้อาณาจักรมาฮันรวมเขากับอาณาจักรแพ็กเจโดยสมบูรณ์ในรัชสมัยพระเจ้ากึนโชโก และสมัยของพระองค์อาณาจักรแพ็กเจมีความสัมพันธ์อย่างดีกับอาณาจักรคายา พระเจ้ากึนโชโกขยายอาณาเขตของอาณาจักรแพ็กเจไปจนถึงแม่น้ำนักดง
ใน ค.ศ. 369 อาณาจักรแพ็กเจได้ขยายอำนาจขึ้นไปทางเหนือโดยร่วมมือกับอาณาจักรนังนังทำสงครามกับจักรวรรดิโคกูรยอ อาณาจักรแพ็กเจได้ส่งทหารจำนวน 30,000 นายไปยังจักรวรรดิโกคูรยอ นำทัพโดยองค์ชายรัชทายาทกึนกูซูสามารถยึดป้อมปราการของเมืองเปียงยางและสังหารจักรพรรดิโกกุกวอนของจักรวรรดิโคกูรยอด้วย
เมื่ออาณาจักรแพ็กเจมีอำนาจมากกว่าจักรวรรดิโคกูรยอแล้วทำให้อาณาจักรแพ็กเจมีอำนาจมากที่สุดในคาบสมุทรเกาหลีและในทะเลเหลืองด้วย อาณาจักรแพกเจสามารถยึดครองเมืองคยองกิ ชุงชอง จอลลา คังวอน และควางแฮของจักรวรรดิโกคูรยอทำให้อาณาจักรแพกเจมีอาณาเขตจรดแม่น้ำยาลูทางทิศเหนือ
ความสัมพันธ์ต่างประเทศ.
ในรัชสมัยพระเจ้ากึนโชโก ค.ศ. 366 อาณาจักรแพ็กเจมีอำนาจครอบคลุมทั้งหมดทางด้านตะวันตกของคาบสมุทรเกาหลี ส่วนด้านตะวันออกเป็นของอาณาจักรซิลลา ด้านทิศเหนือเป็นของอาณาจักรนังนังและจักรวรรดิโคกูรยอ 
พระเจ้ากึนโชโกทรงรับวัฒนธรรมต่างๆมาจากจีน ในสมัยราชวงศ์จินปกครองประเทศจีน ใน ค.ศ. 372 ราชวงศ์จินส่งทูตมายังอาณาจักรแพ็กเจและพระเจ้ากึนโชโกก็ส่งทูตไปที่อาณาจักรจินด้วย พระเจ้ากึนโชโกทรงสร้างความสัมพันธ์กับอาณาจักรนังนังด้วย ทำให้สมัยของพระองค์เข็มแข็งมาก 
ในสมัยพระเจ้ากึนโชโกอาณาจักรแพ็กเจเปิดทำการค้ากับประเทศจีนและประเทศญี่ปุ่น เรียกว่าการค้าสามเหลี่ยมมีศูนย์กลางอยู่ที่อาณาจักรแพ็กเจ ที่ครั้งแรกการค้าอยู่ในการควบคุมของพระจักรพรรดิอาณาจักรจิน แต่หลังจากอาณาจักรจินไม่สามารถควบคุมอาณาจักรนังนัง เผ่าซ่งนู๋ และเผ่าเสี้ยนเป่ย ทำให้การค้าส่วนใหญ่ควบคุมโดยอาณาจักรแพ็กเจ การค้ากับอาณาจักรทางเหนือต้องใช้เกวียนเป็นพาหนะเนื่องจากเรือไม่เหมาะสม อาณาจักรแพ็กเจจัดตั้งศูนย์การค้าขึ้นที่อาณาจักรนังนัง แพ็กเจส่งทูตไปที่เกาะคิวชูของญี่ปุ่นด้วย ซึ่งได้กลายมาเป็นศูนย์กลางการค้าในเอเชียตะวันออก
อาณาจักรแพ็กเจได้ส่งทูตไปเผยแพร่วัฒนธรรมของอาณาจักรแพ็กเจไปยังญี่ปุ่นในยุคยามาโตด้วย ปัจจุบันมีหลักฐานอยู่ที่ญี่ปุ่นด้วยคือดาบเจ็ดเขี้ยวของอาณาจักรแพ็กเจ ที่พระเจ้ากึนโชโกมอบให้กับผู้ว่ายามาโต พระเจ้ากึนโชโกได้ส่งทูตไปยังญี่ปุ่นอีกเพื่อเผยแพร่พุทธศาสนา ลัทธิขงจื๊อและอักษรจีนด้วย
วัฒนธรรม.
อาณาจักรแพ็กเจมีวัฒนธรรมเป็นเอกลักษณ์ของตัวเองโดยได้รับการถ่ายทอดวัฒนธรรมมาจากประเทศจีนแล้วหลอมรวมเป็นวัฒนธรรมของตนเอง แล้วถ่ายทอดต่อไปยังญี่ปุ่น
คริส เบเคอร์

คริส เบเคอร์  หรือชื่อเต็มว่า คริสโตเฟอร์ จอห์น เบเคอร์  เป็นนักเขียน บรรณาธิการวารสารสยามสมาคม และนักวิจัยอิสระ เขาอาศัยอยู่ในประเทศไทยมาเป็นเวลามากกว่า 30 ปี จบการศึกษาในระดับปริญญาเอกจากมหาวิทยาลัยเคมบริดจ์ สหราชอาณาจักร ผลงานที่เป็นที่รู้จักคือหนังสือ "A History of Thailand", "Thaksin: The Business of Politics in Thailand", "Thailand's Boom and Bust and Thailand's Crisis" ซึ่งหนังสือดังกล่าวทั้งหมดเขียนร่วมกับภรรยา ศาสตราจารย์ ดร. ผาสุก พงษ์ไพจิตร นอกจากนี้ คริส เบเคอร์ ยังเป็นผู้เขียนหลักของสำนักงานโครงการพัฒนาแห่งสหประชาชาติ (UNDP) ใน the United Nations Development Programme's Thailand Human Development Report 2007: Sufficiency Economy and Human Development ซึ่งกล่าวยกย่องทฤษฎีเศรษฐกิจพอเพียงของพระบาทสมเด็จพระมหาภูมิพลอดุลยเดชมหาราช บรมนาถบพิตร
ในปี 2010 คริส เบเคอร์และผาสุก พงษ์ไพจิตรได้ตีพิมพ์หนังสือแปลเป็นภาษาอังกฤษบทกลอนเรื่อง"ขุนช้างขุนแผน" และยังตีพิมพ์เวอร์ชันนี้เป็นภาษาไทยอีกด้วย
เบเคอร์ได้รับรางวัล Fukuoka Prize ในปี 2017 ร่วมกับภรรยา ผาสุก พงษ์ไพจิตร เป็นรางวัลที่มอบให้ผู้ที่มีผลงานโดดเด่นในในด้านการศึกษา ศิลปะและaวัฒนธรรมในเอเชีย
ไทเดียซูรอน

ไทเดียซูรอน (Thidiazuron; TDZ) มีชื่อเต็มว่า N-phenyl-N’-1,2,3-thidiazol-5-yl urea) เป็นสารสังเคราะห์ที่ออกฤทธิ์ต่อการเจริญเติบโตของพืชได้ใกล้เคียงกับไซโตไคนิน และนำมาใช้ในการเพาะเลี้ยงเนื้อเยื่อพืชอย่างกว้างขวาง TDZ เป็นสารที่ละลายน้ำได้น้อย แต่ละลายได้ดีในเอทานอล TDZ กระตุ้นให้พืชหลายชนิดเกิดการเปลี่ยนแปลงทางสรีรวิทยาได้ดี แม้ว่าจะใช้ในปริมาณต่ำหรือพืชชนิดนั้นจะตอบสนองต่อสารควบคุมการเจริญเติบโตอื่นๆได้น้อย เช่นในกลุ่มของไม้เนื้อแข็ง 
ตัวอย่างการออกฤทธิ์ของ TDZ ได้แก่
หัจญี

"หัจญี" หรือในบางที่ถอดเสียงเป็น "ฮัจญี" (al-ḥağğī, , , , หมายถึง "ผู้แสวงบุญ") เป็นคำนำหน้านามของชาวมุสลิมที่ได้ไปแสวงบุญในพิธีฮัจญ์ที่เมืองเมกกะ(มักกะฮ์) ประเทศซาอุดีอาระเบียแล้ว และมักใช้หมายถึงผู้มีอาวุโส เพราะการเดินทางเพื่อไปแสวงบุญในพิธีฮัจญ์นั้นต้องใช้เวลาในการรวบรวมทุนทรัพย์เพื่อใช้ในการเดินทางเป็นอย่างมาก
กลุ่มอาการต่อต้านแอนโดรเจน

กลุ่มอาการต่อต้านแอนโดรเจน  เป็นกลุ่มของความผิดปกติทางการเจริญทางเพศอย่างหนึ่งที่เกิดจากการกลายพันธุ์ของยีนที่สร้างแอนโดรเจน รีเซพเตอร์ (androgen recepter) ผลของความผิดปกติเหล่านี้มีหลายอย่างขึ้นกับโครงสร้างและความไว (sensitivity) ของรีเซพเตอร์ที่ผิดปกติ ผู้ป่วยกลุ่มอาการนี้มีโครโมโซมเป็น XY ส่วนใหญ่จะมีความบกพร่องในการแสดงออกของลักษณะเพศชาย (undervirilization) และภาวะเป็นหมันแตกต่างกันไปในหลายระดับ ผู้ป่วยบางรายมีอาการต่อต้านแอนโดรเจนโดยสมบูรณ์ (compelte androgen insensitivity syndrome; CAIS) ทำให้มีลักษณะภายนอกเป็นเพศหญิงโดยสมบูรณ์แม้จะมีโครโมโซมเป็น 46XY และยังมีอัณฑะไม่ลงถุง ภาวะเช่นนี้เรียกว่า "testicular feminization" ซึ่งปัจจุบันถือว่าเป็นคำที่ไม่ให้เกียรติและไม่ตรงความหมาย
ซอมบี (เพลง)

ซอมบี (Zombie) เป็นเพลงประท้วงโดยวงร็อกไอร์แลนด์ เดอะแครนเบอร์รีส์ (The Cranberries) ออกมาในเดือนกันยายน 1994 เป็นซิงเกิลนำของอัลบั้ม No Need to Argue
เพลงนี้แต่งโดย โดโลเรส โอ’ริออร์แดน นักร้องนำของวง และขึ้นอันดับหนึ่งใน ออสเตรเลีย เบลเยียม เดนมาร์ก และเยอรมนี เพลงนี้ได้รับรางวัล 1995 Europe MTV Music Award
เพลงซอมบีถูกเขียนขึ้นระหว่างการตระเวนแสดงในอังกฤษในปี 1993 เพื่อระลึกถึงเด็กชายสองคน Jonathan Ball และ Tim Parry ซึ่งตายจากเหตุการณ์ระเบิดโดยไออาร์เอในวอร์ริงตัน โดยเนื้อเพลงอ้างถึงกบฏอีสเตอร์ (Easter Rising) ในปี 1916
หนังสือ "The Rough Guide to Music" ระบุถึงอัลบั้ม No Need to Argue ว่า "เหมือนกับของเดิมๆ" เมื่อเทียบกับอัลบั้มแรกของเดอะแครนเบอร์รีส์
ยกเว้นเพลงซอมบี ซึ่งมีเสียง "กรันจ์เกรี้ยวกราด" และเนื้อเพลงที่ "ก้าวร้าว" Allmusic กล่าวว่าเพลงนี้ทำให้เหตุการณ์ระเบิดต่างๆ "กลายเป็นเรื่องไม่สลักสำคัญ" และลักษณะ "เฮฟวีร็อก" ของเพลงนั้นไม่เข้ากับจุดแข็งของวง
ชาร์ตเพลง.
ชาร์ตประจำสัปดาห์.
<templatestyles src="Col-begin/styles.css"/>
ร็อค 'เอ็น' โรว์ เซอร์คัส

'ร็อค 'เอ็น' โรว์ เซอร์คัส'  เป็นสตูดิโออัลบั้มลำดับที่สิบเอ็ดของศิลปินชาวญี่ปุ่นอายูมิ ฮามาซากิ วางจำหน่ายโดยเอเว็กซ์ แทร็กซ์เมื่อวันที่ 14 เมษายน พ.ศ. 2553
ชาร์ต.
<templatestyles src="Col-begin/styles.css"/>
รายการอ้างอิง.
<templatestyles src="Reflist/styles.css" />
หมาป่านิวกินี

หมาป่านิวกินี (อังกฤษ: New Guinea singing dog, New Guinea highland dog; ชื่อย่อ: NGSD) หมาป่าชนิดหนึ่ง ที่มีรูปร่างหน้าตาคล้ายกับสุนัขบ้านมากที่สุด มีชื่อวิทยาศาสตร์ว่า "Canis lupus hallstromi" ในวงศ์สุนัข (Canidae) 
มีรูปร่างของกะโหลกศีรษะเป็นรูปสี่เหลี่ยม มีส่วนสูง 13-16.5 นิ้ว น้ำหนักประมาณ 17-30 ปอนด์ มีขนสั้นและหนาแน่น มีขนสีน้ำตาลแดง ส่วนท้อง คอ หน้าอก และหางมีสีขาว มีฟันที่มีขนาดใหญ่และแข็งแรงกว่าสุนัขสายพันธุ์อื่น ๆ โดยเฉพาะฟันกรามบน
จากการศึกษาซากดึกดำบรรพ์ พบว่าหมาป่านิวกินีอาศัยอยู่บนเกาะนิวกินีมาตั้งแต่ยุคหินแล้ว โดยอยู่ร่วมกับชนพื้นเมืองเช่นเดียวกับสุนัขสายพันธุ์อื่น ๆ ทั่วโลก โดนมีอุปนิสัยฉลาด และเป็นมิตรกับมนุษย์
หมาป่านิวกินี มีจุดเด่นอีกประการคือ เสียงหอนที่แหลมสูงและหอนได้ต่อเนื่องเป็นเวลานานกว่าสุนัขสายพันธุ์อื่น จึงเป็นที่มาของชื่อในภาษาอังกฤษว่า "Singing Dog" (สุนัขร้องเพลง)
เป็นที่รู้จักครั้งแรกของชาวโลก ในทศวรรษที่ 50 เนื่องจากชาวตะวันตกที่เดินทางไปศึกษาสัตว์ป่าที่เซาเทิร์นไฮแลนส์ บนเกาะนิวกินี และได้รับรายงานจากการที่หมาป่านิวกินีไปฆ่าเป็ดไก่ของชาวบ้าน และได้รับการอนุกรมวิธาน โดยทีแรกให้ชื่อวิทยาศาสตร์ว่า "Canis hallstromi" แต่ได้มีการเปลี่ยนในภายหลัง โดยจัดให้เป็นชนิดย่อยว่า "hallstromi" ขณะที่ชื่อสกุลและชนิดใช้ว่า "Canis lupus" เช่นเดียวกับหมาป่าชนิดที่พบในยุโรป
หมาป่านิวกินี ถูกส่งไปสหรัฐอเมริกาครั้งแรกในปี ค.ศ. 1958 ที่สวนสัตว์ซานดิเอโก เป็นเพศเมีย ต่อมาสมาคมสุนัขสหราชอาณาจักร (United Kennel Club) ได้รับรองสายพันธุ์หมาป่านิวกินีนี้ลงในทะเบียนของสมาคม ในเดือนมกราคม ค.ศ. 1996 โดยหมาป่านิวกินีในที่เลี้ยงพบว่ามีอุปนิสัยฉลาด รักอิสระ มีนิสัยอ่อนโยน แต่ยังคงมีสัญชาตญาณสัตว์ป่าสูง สามารถป่ายปีนและขุดดินเก่ง สามารถหลบหนีจากกรงได้อย่างชาญฉลาด มีพฤติกรรมงับเหยื่อหรืออาหารอย่างแน่น ไม่ยอมปล่อยจนกว่าจะปลอดภัย การฝึกต้องอาศัยความละเอียดและอดทน หมาที่คุ้นเคยกับมนุษย์แล้วจะเป็นมิตรด้วย แต่จะพุ่งใส่หมาหรือสุนัขตัวอื่นที่ดุร้ายแม้ตัวจะใหญ่กว่า หรือคนแปลกหน้า และจะต่อสู้อย่างดุเดือด
สำหรับสถานะ หมาป่านิวกินีในธรรมชาตินับว่าหายากมาก ซึ่งทางสมาคมสุนัขสหราชอาณาจักรได้ให้เงินทุนสำหรับการอนุรักษ์สายพันธุ์
ในปี ค.ศ. 2010 นักวิทยาศาสตร์จากมหาวิทยาลัยนิวเซาท์เวลส์ ได้เปิดเผยผลการวิจัยว่า จากการศึกษาดีเอ็นเอพบว่า หมาป่านิวกินีและดิงโก ("C. l. dingo") ซึ่งพบเฉพาะในออสเตรเลียนั้นเป็นสายพันธุ์หมาป่าที่ใกล้เคียงกับสุนัขบ้านมากที่สุด และถือเป็นสายพันธุ์สุนัขแท้ ๆ ที่เก่าแก่ที่สุดในโลก ซึ่งปัจจุบันนี้หมาป่าทั้ง 2 สายพันธุ์นี้ก็ใกล้สูญพันธุ์อย่างเต็มที่แล้ว
Nepenthes burbidgeae

Nepenthes burbidgeae หรือที่รู้จักกันในชื่อ painted pitcher plant หรือ Burbidge's Pitcher-Plant, เป็นหม้อข้าวหม้อแกงลิงที่มีการกระจายพันธุ์เป็นหย่อม ๆ รอบภูเขากีนาบาลู และใกล้กับภูเขาตัมบูยูกอน (Tambuyukon) ในรัฐซาบะฮ์, เกาะบอร์เนียว
ลักษณะทางพฤกษศาสตร์.
"N. burbidgeae" เป็นไม้เลื้อยเป็นเถา ลำต้นยาว 15 ม.มีเส้นผ่าศูนย์กลางถึง 18 มม. ปล้องทรงกระบอกถึงเป็นเหลี่ยมเมื่อตัดขวาง ยาว 12 ซม.
ใบคล้ายแผ่นหนัง มีก้านใบ แผ่นใบรูปขอบขนาน อาจยาวถึง 40 ซม.กว้าง 10 ซม. ปลายแหลม สอบเรียวไปทางฐาน ก้านใบเป็นปีก ยาวถึง 15 ซม. และจับไว้แน่นกับลำต้น เป็นครีบสองปีกแคบ ๆ แผ่ไปถึงลำต้น มีเส้นใบตามยาว 3-4 เส้นแต่ด้านของเส้นกลางใบ เส้นใบแบบขนนกไม่ชัด สายดิ่งอาจยาวถึง 30 ซม.
หม้อใบกระจุกและหม้อล่างรูปกลมกึ่งกรวยหรือรูปกรวย "N. burbidgeae" ไม่เหมือนกับหม้อข้าวหม้อแกงลิงชนิดอื่น ตรงไม่มีคอคอดตรงกึ่งกลางหม้อ หม้อล่างมีขนาดใหญ่สูงถึง 25 ซม. กว้าง 10 ซม. มีปีกตะเข็บหนึ่งคู่ กว้าง 10 มม. วางตัวทอดยาวด้านหน้าของหม้อ มีต่อมหมวกขนาดเล็ก ปกคลุมผิวด้านในบริเวณครึ่งล่างของหม้อ ปากรูปกลมยกขึ้นไปทางด้านหลังสั้น ๆ เพอริสโตมแบนและแผ่ออก กว้าง 30 มม. ขอบในเรียบ มีฟันขนาดเล็กแยกกัน ฝารูปไข่ กว้าง 8 ซม. มีสันแยกกันและรยางค์รูปตะขอที่ผอวด้านล่าง มีเดือยเดี่ยว (ยาว ≤12 มม.) ที่ฐานฝา
หม้อบนจะคล้ายกับหม้อล่าง แม้แต่สีก็คล้ายกัน แต่มีขนาดเล็กกว่า สูงเพียง 13 ซม. กว้าง 7 ซม. เป็นรูปกรวยด้านล่างและเป็นทรงกลมในด้านบน ปีกด้านหน้าหม้อจะลดรูปลงเหลือแค่สัน
"N. burbidgeae" มีช่อดอกแบบช่อกระจะ ก้านช่อดอกยาวถึง 25 ซม.ขณะที่แกนกลางยาว 30 ซม. หนึ่งก้านดอกอาจมี 1-2 ดอก ยาว 15 มม. กลีบเลี้ยงรูปไข่ ยาว 5 มม.
เกือบทุกส่วนปกคลุมด้วยขนสั้นหร็อมแหร็ม ขอบแผ่นใบมีขนสีน้ำตาล ตรง ยาว 3 มม.
"N. burbidgeae" มีการกระจายพันธุ์ที่แคบ จึงไม่มีหน่วยอนุกรมวิธานต่ำกว่าระดับชนิดแจกแจงไว้
ภูเขาไฟเซนต์เฮเลนส์

ภูเขาไฟเซนต์เฮเลนส์ หรือ เมานต์เซนต์เฮเลนส์  เป็นภูเขาไฟมีพลังประเภทกรวยสลับชั้น ตั้งอยู่ในสกามาเนียเคาน์ตี รัฐวอชิงตัน สหรัฐอเมริกาในฝั่งตะวันตกเฉียงเหนือของแปซิฟิก ห่างจากเมืองซีแอตเทิลไปทางใต้ 154 กิโลเมตร และห่างจากเมืองพอร์ตแลนด์ไปทางตะวันออกเฉียงเหนือ 80 กิโลเมตร ภูเขาไฟเซนต์เฮเลนส์ได้ชื่อจากนักการทูตชาวอังกฤษ ลอร์ดเซนต์เฮเลนส์ คู่หูของนักสำรวจ จอร์จ แวนคูเวอร์ ที่สำรวจพื้นที่ในบริเวณนั้นตั้งแต่ปลายคริสต์วรรษที่ 18 ภูเขาไฟลูกนี้ตั้งอยู่ในเทือกเขาคาสเคด ซึ่งเป็นส่วนหนึ่งของแนวภูเขาไฟคาสเคด ส่วนหนึ่งของวงแหวนแห่งไฟ ซึ่งมีภูเขาไฟมีพลังตั้งอยู่กว่า 160 ลูก ภูเขาไฟลูกนี้เป็นที่รู้จักกันดีจากการระเบิดและการพ่นเถ้าถ่านออกมา
ภูเขาไฟเซนต์เฮเลนส์โด่งดังมากที่สุดจากการระเบิดครั้งรุนแรง ในวันที่ 18 พฤษภาคม ค.ศ. 1980 (พ.ศ. 2523) เมื่อเวลา 08:32 น. ตามเวลาท้องถิ่น (เขตเวลาแปซิฟิก) ซึ่งเป็นเหตุการณ์ภัยพิบัติทางภูเขาไฟที่ทำให้มีผู้เสียชีวิตมากที่สุด และก่อให้เกิดความเสียหายทางเศรษฐกิจมากที่สุดในประวัติศาสตร์สหรัฐอเมริกา มีผู้เสียชีวิตในครั้งนั้น 57 ราย บ้านเรือน 250 หลัง สะพาน 47 แห่ง ทางรถไฟยาว 24 กิโลเมตร และทางหลวงยาว 298 กิโลเมตรถูกทำลาย การระเบิดทำให้เกิดแผ่นดินถล่มขนาดใหญ่ ลดความสูงของยอดเขาจาก 2,950 เมตร เหลือ 2,550 เมตร และปล่องภูเขาไฟเปลี่ยนรูปกลายเป็นรูปคล้ายเกือกม้า แผ่นดินที่ถล่มลงมามีปริมาตรมากกว่า 2.9 ลูกบาศก์กิโลเมตร หลังจากนั้นได้มีการก่อตั้งอนุสาวรีย์แห่งชาติภูเขาไฟเซนต์เฮเลนส์ ขึ้นมา เพื่อปกป้อง อนุรักษ์ภูเขาไฟ และให้เป็นที่ศึกษาทางวิทยาศาสตร์เกี่ยวกับภูเขาไฟ
เช่นเดียวกันภูเขาไฟส่วนใหญ่ในเทือกเขาคาสเคด ภูเขาไฟเซนต์เฮเลนส์มีลักษณะเป็นกรวยปะทุ ประกอบด้วยหินลาวา แบ่งชั้นด้วยเถ้า หินพัมมิซ และหินตะกอนอื่น ๆ ภูเขาประกอบด้วยชั้นของหินบะซอลต์ และหินแอนดีไซท์ ผ่านโดมลาวาที่เป็นหินเดไซท์โป่งออกมา โดยโดมหินเดไซท์ที่ใหญ่ที่สุดก่อตัวใกล้กับยอดเขา และโดมขนาดเล็กกว่าคือ โดมโกทร็อกส์ ตั้งอยู่ข้างภูเขาไฟทางตอนเหนือ ซึ่งโดมทั้งสองแห่งนี้ถูกทำลายไปจากการระเบิดเมื่อ ค.ศ. 1980
ปรียาดา สิทธาไชย

ปรียาดา สิทธาไชย (เกิด 29 พฤศจิกายน พ.ศ. 2531) ชื่อเล่น แก้มบุ๋ม เป็นนักแสดงหญิงชาวไทย
ประวัติ.
สำเร็จการศึกษาระดับมัธยมศึกษาที่โรงเรียนเตรียมอุดมศึกษาน้อมเกล้า และระดับอุดมศึกษาที่คณะนิเทศศาสตร์ มหาวิทยาลัยกรุงเทพ สาขาภาพยนตร์ แก้มบุ๋มเป็นบุตรสาวคนโตของคุณ ไชยกร สิทธาไชย ซึ่งเป็นนักแสดง และมีน้องชาย 1 คน แก้มบุ๋มใช้ชื่อใหม่คือ ปรียาดา ครั้งแรกในละคร เสน่หาสัญญาแค้น ปัจจุบันแก้มบุ๋ม เป็นทั้งนักแสดงและ Beauty Blogger บนช่องทาง Social ของเธอเอง
สกินวอล์กเกอร์

ในวัฒนธรรมนาวาโฮ สกินวอล์กเกอร์  เป็นหมอผีที่เป็นอันตรายประเภทหนึ่งซึ่งมีความสามารถในการแปลงร่าง สิงร่างหรือปลอมตัวเป็นสัตว์ได้ ไม่เคยใช้คำนี้สำหรับผู้รักษา
พื้นหลัง.
ในภาษานาวาโฮ yee naaldlooshii แปลว่า "มันเดินด้วยการวิธีการ 4 ขา" แม้ว่าอาจจะเป็นความหลากหลายที่พบเห็นได้ทั่วไปในนิยายสยองขวัญโดยคนที่ไม่ใช่ชาวนาวาโฮ แต่ yee naaldlooshii ก็เป็นหนึ่งในหลาย ๆ ประเภทของสกินวอล์กเกอร์ในวัฒนธรรมนาวาโฮ โดยเฉพาะ มันเป็นประเภทของ 'ánti'įhnii 
หมอผีชาวนาวาโฮรวมถึงสกินวอล์กเกอร์ เป็นตัวแทนของสิ่งที่ตรงกันข้ามกับคุณค่าทางวัฒนธรรมของนาวาโฮ แม้ว่าหมอชุมชนและคนทำงานด้านวัฒนธรรมจะเรียกว่าแพทย์ชายและหญิง หรือเรียกในแง่บวกอื่น ๆ ในภาษาพื้นเมืองของชุมชน หมอผีก็ถูกมองว่าเป็นสิ่งชั่วร้าย ทำพิธีที่เป็นอันตรายและเวทมนตร์บิดเบือน โดยบิดเบือนผลงานดี ๆ ของการแพทย์ที่คนโบราณทำกัน เพื่อฝึกฝนการทำความดี หมอแผนโบราณอาจเรียนรู้เวทมนตร์ทั้งดีและชั่ว เพื่อป้องกันความชั่วร้าย แต่คนที่เลือกที่จะเป็นหมอผีจะถูกมองว่าชั่วร้าย
ตำนานของสกินวอล์กเกอร์นั้นไม่เป็นที่เข้าใจกันดีนักสำหรับคนนอกวัฒนธรรมนาวาโฮ ทั้งเนื่องจากความไม่เต็มใจที่จะพูดคุยเรื่องนี้กับบุคคลภายนอก เช่นเดียวกับสิ่งที่นักวิชาการชาวเชโรกี เอเดรียน คีน กล่าวว่า มันคือการขาดบริบททางวัฒนธรรมที่จำเป็นในเรื่องราวที่ซ่อนอยู่ภายใน ชาวนาวาโฮแบบดั้งเดิมไม่เต็มใจที่จะเปิดเผยตำนานสกินวอล์กเกอร์ให้กับผู้ที่ไม่ใช่ชาวนาวาโฮ หรือพูดคุยเรื่องนี้เลยในหมู่ผู้ที่พวกเขาไม่เชื่อใจ คีน ผู้ก่อตั้งเว็บไซต์Native Appropriationsได้เขียนเพื่อตอบสนองต่อบุคคลที่ไม่ใช่ชาวนาวาโฮที่รวมเอาตำนานไว้ในงานเขียนของตัวเอง (และโดยเฉพาะผลกระทบเมื่อเจ. เค. โรว์ลิงทำเช่นนั้น) ว่า "เราในฐานะชนพื้นเมืองตอนนี้เปิดใจรับ คำถามมากมายเกี่ยวกับความเชื่อและประเพณีเหล่านี้ ... แต่สิ่งเหล่านี้ไม่ใช่สิ่งที่บุคคลภายนอกต้องการหรือควรพูดคุยเลย ฉันขอโทษถ้ามันดูเหมือน 'ไม่ยุติธรรม' แต่นั่นคือวิธีที่วัฒนธรรมของเราอยู่รอด"
ตำนาน.
สัตว์ที่เกี่ยวข้องกับเวทมนตร์มักจะรวมถึงความเจ้าเล่ห์ เช่นหมาป่าไคโยตี อย่างไรก็ตาม อาจรวมถึงสิ่งมีชีวิตอื่น ๆ ซึ่งโดยปกติแล้วจะเกี่ยวข้องกับความตายหรือลางร้าย พวกมันอาจมีสัตว์หรือคนและเดินไปมาในร่างกายของพวกมัน สกินวอล์กเกอร์อาจเป็นชายหรือหญิงก็ได้
เรื่องราวของสกินวอล์กเกอร์ที่เล่าให้เด็กชาวนาวาโฮเล่าอาจเป็นการต่อสู้ดิ้นรนต่อชีวิตและความตายโดยสมบูรณ์ซึ่งจบลงด้วยการที่สกินวอล์กเกอร์หรือนาวาโฮฆ่าอีกคนหนึ่ง หรือเรื่องราวการเผชิญหน้าบางส่วนที่จบลงด้วยทางตัน เรื่องราวการเผชิญหน้าอาจประกอบขึ้นเป็นเรื่องราวชัยชนะของนาวาโฮ โดยมีสกินวอล์กเกอร์เข้าใกล้โฮแกนและสร้างความหวาดกลัว
การตีความเรื่องราวของสกินวอล์กเกอร์ที่ไม่ใช่ชนพื้นเมืองอยู่ในรูปแบบของเรื่องราวการเผชิญหน้าบางส่วนบนท้องถนน ซึ่งตัวเอกมีความเสี่ยงชั่วคราว แต่จากนั้นก็หลบหนีจากสกินวอล์กเกอร์ในลักษณะที่ไม่เคยเห็นมาก่อนในเรื่องราวของนาวาโฮ บางครั้งเด็ก ๆ ชาวนาวาโฮก็เล่าเรื่องพื้นบ้านของชาวยุโรปและแทนที่สกินวอล์กเกอร์ด้วยฆาตกรทั่วไปอย่างเดอะฮุค
หมาจิ้งจอกหูค้างคาว

หมาจิ้งจอกหูค้างคาว  เป็นสัตว์กินเนื้อในวงศ์ Canidae มีชื่อวิทยาศาสตร์ว่า "Otocyon megalotis" เป็นสิ่งมีชีวิตเพียงชนิดเดียวในสกุล "Otocyon"
มีถิ่นกำเนิดในตอนใต้ของทวีปแอฟริกาและแอฟริกาตะวันออก ชอบอยู่เป็นฝูง อาศัยอยู่ในทุ่งหญ้าสะวันนา มีลำตัวสีน้ำตาลเทา ยกเว้นขาทั้ง 4 ข้าง, ส่วนหน้าของใบหน้า, ปลายหาง และใบหูเป็นสีดำ เป็นหมาจิ้งจอกที่มีขนาดเล็ก อุปนิสัยไม่ดุร้าย มีความยาวตั้งแต่หัวจรดปลายหางประมาณ 55 เซนติเมตร น้ำหนักเต็มที่ประมาณ 3-5 กิโลกรัม 
มีจุดเด่นอยู่ที่ใบหูที่ยาวใหญ่ถึง 13 เซนติเมตร รูปร่างคล้ายค้างคาวอันเป็นที่มาของชื่อ ซึ่งเป็นที่รวมของเส้นเลือดต่าง ๆ ช่วยระบายความร้อน และทำให้มีประสาทการรับฟังอย่างดีเยี่ยม จนสามารถฟังได้แม้กระทั่งเสียงคลานของแมลง โดยอาศัยอยู่รวมกันเป็นฝูงเล็ก ๆ ประมาณ 2-6 ตัว ในโพรงดิน นอกจากนี้แล้วยังมีฟันและกรามที่แตกต่างไปจากสุนัขชนิดอื่น ๆ คือ สุนัขทั่วไปจะมีฟันกรามบน 2 ซี่ และกรามล่าง 3 ซี่ แต่หมาจิ้งจอกหูค้างคาวมีฟันกรามบน 3 ซี่ และกรามล่าง 4 ซี่ และสามารถขยับกรามได้อย่างรวดเร็วเพื่อเคี้ยวแมลงได้อีกต่างหาก ออกหากินในเวลากลางคืน ในฤดูหนาวจะหากินในเวลากลางวัน โดยกินแมลงจำพวกปลวกเป็นอาหารหลัก และสัตว์ฟันแทะ รวมถึงผลไม้บางชนิด โตเต็มวัยเมื่ออายุได้ 7-9 เดือน มีฤดูผสมพันธุ์ในฤดูหนาว ออกลูกครั้งละ 2-5 ตัว แม่หมาจิ้งจอกหูค้างคาวจะเลี้ยงลูกนานราว 15 สัปดาห์
แบ่งออกเป็น 2 ชนิดย่อย คือ
สำหรับในประเทศไทย หมาจิ้งจอกหูค้างคาวมีเลี้ยงในสวนสัตว์ดุสิต, เชียงใหม่ไนท์ซาฟารี ซึ่งหมาจิ้งจอกหูค้างคาวที่เลี้ยงอยู่นี้ได้ผสมพันธุ์และออกลูกในที่เลี้ยงด้วย โดยพ่อพันธุ์และแม่พันธุ์นำเข้ามาจากแอฟริกาใต้เมื่อกลางปี พ.ศ. 2552
พระเจ้ากึนกูซู

พระเจ้ากึนกูซู (Geun-gusu-wang) (r. 375-384) กษัตริย์องค์ที่ 14 แห่งอาณาจักรแพ็กเจหนึ่งในสามก๊กแห่งเกาหลี เป็นพระราชโอรสในพระเจ้ากึนโชโก กษัตริย์พระองค์ที่ 13 และเป็นพระราชบิดาของพระเจ้าชิมนยู กษัตริย์พระองค์ที่ 15 และพระเจ้าจินซา กษัตริย์พระองค์ที่ 16
พระราชประวัติ.
ในปี ค.ศ. 369 เจ้าชายรัชทายาทกึนกูซูได้นำทัพบุกอาณาจักรโคกูรยอ โดยบุกเมืองเปียงยางและเมืองซูกุกซอง ในปี ค.ศ. 371 ได้สังหารพระเจ้าโคกุกว็อนแห่งอาณาจักรโคกูรยอ ทำการกวาดต้อนชาวโคกูรยอจำนวน 5,000 คนมายังอาณาจักรแพ็กเจ 
พระเจ้ากึนกูซูทรงสืบต่องานของพระราชบิดา โดยสานสัมพันธ์กับ จินโกโด ขุนนางใหญ่ของอาณาจักรแพ็กเจ และทรงอภิเสกกับธิดาของจินโกโด คือ พระมเหสีอาอี
รัชกาล.
ในรัชสมัยพระเจ้ากึนกูซูนั้นอาณาจักรแพ็กเจได้สร้างสัมพันธ์กับอาณาจักรนังนังและเผ่ามายองเพื่อจะได้โจมตีอาณาจักรโคกูรยอ และในปี ค.ศ. 377 พระเจ้ากึนกูซูได้นำทัพไปบุกเมืองเปียงยางกวาดต้อนชาวโคกูรยอ จำนวน 30,000 คนมาที่ อาณาจักรแพ็กเจ
อาณาจักรแพกเจในขณะนั้นเรืองอำนาจอย่างมากในคาบสมุทรเกาหลี โดยเจริญสัมพันธไมตรีกับประเทศจีนและประเทศญี่ปุ่น โดยการส่งทูตไปยังอาณาจักรยามาโตของญี่ปุ่นเพื่อเผยแพร่พระพุทธศาสนาและลัทธิขงจื๊อ
สวรรคต.
พระเจ้ากึนกูซู สวรรคตเมื่อปี ค.ศ. 384 ที่พระราชวังอาณาจักรแพ็กเจ เจ้าชายชิมนยูพระราชโอรสองค์โตซึ่งดำรงตำแหน่งมกุฎราชกุมารแห่งอาณาจักรแพ็กเจจึงขึ้นครองราชย์เป็นพระเจ้าชิมนยู
ทรี.ทู.วัน

ทรี.ทู.วัน  เป็นกลุ่มศิลปินสัญชาติไทย จากค่ายกามิกาเซ่ และ Yes! Music ในสังกัดอาร์เอส มีสมาชิกจำนวน 3 คน ประกอบไปด้วย กวิน, ทีเจ, ป๊อปปี้
ประวัติ.
ทรี.ทู.วัน เป็นศิลปินรุ่นที่ 2 จากค่ายกามิกาเซ่ โดยได้เปิดตัวครั้งแรก พร้อมกันกับกลุ่มศิลปินรุ่น 2 กลุ่มอื่น ๆ ในเดือน มีนาคม พ.ศ. 2553 ในเพลง "KamiKaze Wave" ก่อนที่จะปล่อยจะปล่อยซิงเกิลแรกของวง "เขย่า (3.2.1 Shake it ah!)" ในเดือนเมษายน ปีเดียวกัน ก่อนที่จะแจ้งเกิดอย่างเต็มตัวกับซิงเกิลที่ 2 "แค่ที่รัก (My Boo)" ในเดือนมิถุนายน พร้อมกับเปิดตัวในคอนเสิร์ต "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดียมหัวหมาก จากนั้นจึงมีเพลงฮิตตามออกมาอีกหลายเพลง เช่น "ไม่มีใครผ่านมาทางนี้" "ไม่ต้องให้ทั้งโลกรักเรา" และ "มีอีกไหม (Want More Shawty)" ซึ่งได้สร้างกระแสความนิยมให้กับทางวงได้อย่างกว้างขวาง 
ในเดือน พฤษภาคม พ.ศ. 2554 ได้ออกอัลบั้มแรกของวง ชื่อว่า "Dirty" เปิดตัวด้วยซิงเกิลแรก "Dirty Party" และ "ปล่อยให้ผ่านพัดไป" 
ต่อมา ในปี พ.ศ. 2556 ทางวงได้ออกอัลบั้มใหม่ ใช้ชื่อว่า "มันDay" เปิดตัวซิงเกิลแรก "รักต้องเปิด (แน่นอก) [Splash Out]" โดยได้นักร้องลูกทุ่งสาว ใบเตย อาร์สยาม มาร่วมรับเชิญ Featuring ในเพลงด้วย ซึ่งเป็นเพลงที่ประสบความสำเร็จและสร้างชื่อเสียงให้กับวงเป็นอย่างมาก ตัวเพลงได้เป็นกระแสยอดนิยมในเว็บไซต์ YouTube โดยมียอดเข้าชมวิดีโอเปิดตัวในวันแรกสูงถึง 3 แสน 5 หมื่นครั้ง และเพิ่มขึ้นสูงมากถึง 1 ล้านครั้ง ภายในเวลา 2 วัน นับจากวันแรกที่เผยแพร่ ซึ่งปัจจุบัน เพลงนี้มียอดเข้าชมรวมแล้วมากกว่า 175 ล้านครั้ง หลังจากนั้นจึงมีการโปรโมตเพลงต่างๆของอัลบั้มนี้ เช่นเพลง "เธอมีเขา (White Flag)" ซึ่งก็สร้างกระแสตอบรับได้ดี มียอดเข้าชมวิดีโอมากกว่า 30 ล้านครั้ง จากนั้นในปีถัดมา ก็ได้ปล่อยเพลง "Me Too" และเพลง "ไชโย (Cheers!)" ซึ่งได้กระแสตอบรับดีเช่นกัน 
ในปี 2558 ทรี.ทู.วัน ได้ประกาศย้ายค่าย จาก Kamikaze ไปยังค่าย Yes Music ในสังกัดเครืออาร์เอส 
ในวันที่ 11 กุมภาพันธ์ 2559 กวินท์ ดูวาล ได้ให้สัมภาษณ์กับหนังสือพิมพ์ ดาราเดลี่ กับข่าวลือปัญหาภายในวงต่างๆที่ออกมาหลายครั้งก่อนหน้านี้ พร้อมเปิดใจว่า ตนมีปัญหากับเพื่อนในวงจริง และบอกว่าตนนั้นได้หมดสัญญากับทางค่ายเพลงเป็นที่เรียบร้อยแล้ว ส่วนทางด้าน ทีเจ ก็ได้สัมภาษณ์กับหนังสือพิมพ์ ดาราเดลี่ กับประเด็นดังกล่าว พร้อมบอกว่าตนจะไม่ต่อสัญญากับทางค่าย เพราะเพื่อนสมาชิกในวงก็ไม่มีใครต่อสัญญาเช่นกัน ส่วน ป็อบบี้ ก็ได้สัมภาษณ์กับหนังสือพิมพ์ว่า ตนรู้สึกเซ็งกับเรื่องราวนี้ และบอกว่าอยากให้เคลียร์กัน พร้อมบอกว่าสัญญาของตนนั้นได้ไปคุยปรึกษากับผู้ใหญ่ในค่ายแล้ว และยังคงรับงานละครอยู่เหมือนเดิม ซึ่งในท้ายที่สุดแล้ว ทรี.ทู.วัน ก็ได้แยกตัวจากกันนับตั้งแต่นั้น
ปัจจุบันนี้ ทีเจ เป็นศิลปินเดี่ยวอิสระ ทำเพลงด้วยตัวเอง ใช้ชื่อว่า UrboyTJ 
ป็อปปี้ ได้ออกจากวงการและผันตัวไปเป็นแอร์โฮสเตส 
ส่วน กวินท์ เข้ารับราชการทหาร 2 ปี ปัจจุบันได้เป็นศิลปินเดี่ยว ใช้ชื่อใหม่ว่า Gavin.D
อดีตสมาชิก.
กวิน.
ชีวิตส่วนตัว.
ด้านชีวิตส่วนตัว สมรสกับ พรรณทิพา อรุณวัฒนชัย (ปุ้มปุ้ย) และมีบุตรด้วยกัน 2 คน คนแรกเป็นบุตรชายมีชื่อว่า ไซอัลบลู สกาย ดูวาล คนที่ 2 เป็นบุตรสาว มีชื่อว่า วานิลลา
เค็นจิ โยเนกูระ

เค็นจิ โยเนกูระ (; โรมาจิ: "Yonekura Kenji") เป็นนักมวยสากลชาวญี่ปุ่น เกิดเมื่อ 25 พฤษภาคม พ.ศ. 2477 ที่เมืองฟูกูโอกะ ประเทศญี่ปุ่น
เขาเป็นหนึ่งในนักมวยที่มีบทบาทสำคัญในวงการมวยญี่ปุ่นช่วงหลังสงครามโลกครั้งที่สอง และต่อมาได้กลายเป็นบุคคลสำคัญในวงการมวยของประเทศ ด้วยบทบาททั้งในฐานะนักมวยและผู้ก่อตั้งค่ายมวยชื่อดัง
พระเจ้าชิมนยู

พระเจ้าชิมนยู (Chimnyu-wang) (?-385, r. 384-385) กษัตริย์องค์ที่ 15 แห่งอาณาจักรแพ็กเจหนึ่งในสามก๊กแห่งเกาหลี พระองค์เป็นพระราชโอรสองค์โตในพระเจ้ากึนกูซูกับพระมเหสีอาอี พระองค์เป็นกษัตริย์ที่นับถือพระพุทธศาสนาอย่างมาก
ในปี ค.ศ. 384 หลังจากพระราชบิดาของพระองค์พระเจ้ากึนกูซูเสด็จสวรรคต เจ้าชายมกุฎราชกุมารชิมนยูจึงขึ้นครองราชย์เป็นพระเจ้าชิมนยูแห่งอาณาจักรแพ็กเจ พระองค์ทรงส่งบรรณาการไปยังอาณาจักรจินที่ปกครองประเทศจีน 
ในปี ค.ศ. 384 พระสงฆ์องค์หนึ่งซึ่งเดินทางมาจากประเทศอินเดีย นามว่า มาลัยนันทะ ซึ่งเดินทางมาจากอาณาจักรจิน ขอเข้าเฝ้าพระเจ้าชิมนยูที่พระราชวังฮันซาน พระเจ้าชิมยูทรงต้อนรับอย่างดีแล้วพระองค์ก็ทรงเลื่อมใสในพระพุทธศาสนาอย่างมากทรงประกาศให้เป็นศาสนาประจำอาณาจักร ในปี ค.ศ. 385 พระองค์ทรงสั่งให้สร้างวัดขึ้นในเมืองฮันซานจำนวน 10 วัด และให้มีการบวชเป็นพระภิกษุครั้งแรกในอาณาจักรแพ็กเจ
ตำนานพื้นบ้านเรื่องความประจวบเหมาะของลิงคอล์นและเคนเนดี

ข้ออ้างที่บังเอิญเชื่อมต่อกันระหว่างเอบราแฮม ลิงคอล์นกับจอห์น เอฟ. เคนเนดี ประธานาธิบดีสหรัฐ เป็นหนึ่งในคติชนอเมริกันที่ไม่ทราบต้นกำเนิด รายการอุบัติการณ์ร่วมปรากฏในสื่ออเมริกันสายหลักใน ค.ศ. 1964 หลังเกิดเหตุการณ์การลอบสังหารจอห์น เอฟ. เคนเนดี 1 ปี โดยก่อนหน้านั้นได้ปรากฏในจดหมายข่าวคณะกรรมการรัฐสภาของจีโอพี ในคริสต์ทศวรรษ 1970 มาร์ติน การ์ดเนอร์ตรวจสอบรายการในบทความหนึ่งจาก "Scientific American" (ภายหลังตีพิมพ์ใหม่ในหนังสือ "The Magic Numbers of Dr. Matrix" เมื่อ ค.ศ. 1985) ชี้ให้เห็นว่าข้ออ้างที่บังเอิญเชื่อมต่อกันหลายข้อมีพื้นฐานมาจากข้อมูลที่ไม่ถูกต้อง รายการของการ์ดเนอร์มี 16 ข้อ โดยฉบับถัดมามีรายการมากกว่านี้
รายการ.
รายการด้านล่างเป็นรายการ "ความประจวบเหมาะ" ที่มักเกี่ยวโยงกับทฤษฎีสมคบคิด ซึ่งมีบางข้อความที่ไม่เป็นความจริง:
การวิเคระห์.
นักคติชนพื้นเมืองบางคนตั้งสมมติฐานว่ารายการดังกล่าวเป็นช่องทางให้ผู้คนเข้าใจเหตุการณ์โศกนาฏกรรมสองเหตุการณ์ในประวัติศาสตร์สหรัฐด้วยการค้นหารูปแบบต่าง ๆ การ์ดเนอร์และคนอื่น ๆ กล่าวว่า เป็นเรื่องค่อนข้างง่ายที่จะค้นหารูปแบบที่ดูเหมือนมีความหมาย ซึ่งเกี่ยวข้องกับบุคคลหรือเหตุการณ์ใด ๆ สองอย่าง
รายการข้างบนส่วนใหญ่เป็นความจริง เช่นปีที่ลิงคอล์นและเคนเนดีได้รับเลือกเป็นประธานาธิบดี แต่ไม่ใช่เรื่องแปลก เนื่องจากการเลือกตั้งประธานาธิบดีจัดขึ้นทุก ๆ 4 ปี บางรายการไม่เป็นความจริง เช่น ลิงคอล์นไม่เคยมีเลขานุการชื่อเคนเนดี โดยเลขานุการของลิงคอล์นคือจอห์น เฮย์ และจอห์น จี. นิโคเลย์ อย่างไรก็ตาม วิลเลียม เอช. ครูก คนรับใช้ชายของลิงคอล์น ให้คำแนะนำเขาว่าอย่าไปโรงละครฟอร์ดในคืนนั้น
แฝดสยาม (สารคดี)

แฝดสยาม เป็นรายการโทรทัศน์ประเภทสารคดีกึ่งละครเรื่องยาว (Docu-drama) ความยาว 26 ตอน ผลิตโดย กันตนา โดยนำเสนอชีวประวัติของ อิน-จัน แฝดสยามที่มีตัวติดกันทางส่วนหน้าอก ในช่วงปี พ.ศ. 2354 - พ.ศ. 2417 ออกอากาศครั้งแรกทางช่อง 7 สี ตั้งแต่วันที่ 7 มีนาคม พ.ศ. 2534 ในโอกาสที่แฝดอิน-จัน มีอายุ 180 ปี โดยออกอากาศทุกวันพฤหัสบดี(ภายหลังเปลี่ยนเป็นวันจันทร์) เวลา 18.30-19.00 น. โดยมี ประดิษฐ์ กัลย์จาฤก เป็นผู้ดำเนินรายการในสตูดิโอกันตนา ส่วนพิธีกรภาคสนามจะทำหน้าที่ค้นหาร่องรอยของแฝดสยาม ได้แก่ รศ.ธงทอง จันทรางศุ, นัฏฐา ลอยด์ เป็นผู้ค้นหาร่องรอยในสหรัฐอเมริกา และ ดวงดาว จารุจินดา เป็นผู้ค้นหาร่องรอยในประเทศไทย เขียนบทโทรทัศน์โดย อริยา จินตพานิชการ สำหรับผู้ที่รับบทอิน-จัน ในละคร ตัวจริงเป็นฝาแฝดที่มีอาชีพมัคคุเทศก์ 
ในปี พ.ศ. 2553 ได้มีการนำสารคดีชุดนี้มาฉายอีกครั้ง ทาง มิราเคิล ในเครือ ไลฟ์ ทีวี ช่วงเดือนมีนาคม ถึงกลางเดือนเมษายน ทุกวันอังคารถึงวันศุกร์ เวลา 16.00-16.30 น. และออกอากาศซ้ำอีก 3 ครั้งจนกว่าจะเปลี่ยนตอน
พระจันทร์ลายพยัคฆ์

พระจันทร์ลายพยัคฆ์ (อังกฤษ: Two Moon Tigers) เป็นละครโทรทัศน์ไทยแนวแอ็คชั่น-โรแมนติก-ดราม่า ที่สร้างโดย ณพุทธ สุศรี ออกอากาศทุกวันพุธ - พฤหัสบดี เวลาประมาณ 20.30 - 22.30 น. ในปี พ.ศ. 2553, ออกอากาศครั้งแรก วันที่ 17 กุมภาพันธ์ 2553 - 6 พฤษภาคม 2553, ออกอากาศซ้ำครั้งที่ 1 ในช่วงละครตอนบ่าย วันที่ 19 มีนาคม 2556 - 26 เมษายน 2556, ออกอากาศซ้ำครั้งที่ 2 วันที่ 29 สิงหาคม 2562 - 30 กันยายน 2562 ในช่วงเวลาของ ละครดังที่คิดถึง เป็นเรื่องราวของเพื่อนหญิงคู่ที่แอบไปชอบผู้ชายคนเดียวกัน จนถึงกับจะต้องหันมาฆ่ากันเอง ดั่งคำพูดที่ว่า "ระหว่างผู้หญิงกับผู้หญิง แท้จริงไม่มีคำว่ามิตรสหาย"
พระจันทร์ลายพยัคฆ์ กำกับการแสดงโดย กฤษฎา เตชะนิโลบล ลงเสียงประกอบโดยทีม ปั้น-ปั้น ผลิตโดยบริษัท โพลีพลัส ละครเรื่องนี้เปิดตัวด้วยเรตติ้ง 14 ตอนจบได้ 20 เป็นละครที่มีเรตติ้งสูงที่สุดอันดับ 3 ประจำปี พ.ศ. 2553 ละครมีเรตติ้งเฉลี่ยตลอดทั้งเรื่องที่ 15.58
เพลงประกอบละคร.
เพลงเปิด
เพลงปิด
เพลงเปิด
เพลงปิด
เพลงประกอบละคร
เรตติ้ง.
การตอบรับของละครเรื่องนี้ทั้งหมด 24 ตอนที่ได้ออกอากาศไป (เมื่อวันที่ 17 กุมภาพันธ์ พ.ศ. 2553 - 6 พฤษภาคม พ.ศ. 2553) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 15.58
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย 
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
การตอบรับของละครเรื่องนี้ทั้งหมด 19 ตอนที่ได้ออกอากาศไป (เมื่อวันที่ 28 ตุลาคม พ.ศ. 2564 - 23 ธันวาคม พ.ศ. 2564) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 2.04
สีเขียว เรตติ้งที่มีอันดับสูงที่สุดในละครแต่ละตอนจะแสดงด้วย
สีแดง เรตติ้งอันดับต่ำที่สุดในละครแต่ละตอนจะแสดงด้วย
สีน้ำเงิน เรตติ้งเฉลี่ยของละครจะแสดงด้วย
ไดเท็ตสึจิน 17

ไดเท็ตสึจิน 17 (; โรมาจิ: "Daitetsujin Wan-Sebun") หรือในชื่อที่รู้จักในประเทศไทยคือ หุ่นเหล็กหมายเลข 17 ออกอากาศครั้งแรกเมื่อวันที่ 18 มีนาคม ถึง 11 พฤศจิกายน พ.ศ. 2520 ออกอากาศทุกวันศุกร์ ในเวลา 19.00 น.-19.30 น. ทางช่อง TBS เป็นผลงานสร้างสรรค์โดย โชทาโร่ อิชิโนะโมะริ ผู้สร้างคาเมนไรเดอร์ และผลิตโดย บริษัทโตเอะ มีจำนวนตอนทั้งหมด 35 ตอน เคยฉายในประเทศไทยทางช่อง 7 ในเวลา 10.00 น. - 10.30 น. ทุกวันเสาร์ ในชื่อว่า "หุ่นเหล็กหมายเลข 17" 
หุ่นเหล็กหมายเลข 17 เป็นเรื่องราวความผูกพันของหุ่นยนต์ยักษ์ที่ชื่อ วัน-เซเว่น (17) ที่ถูกสร้างขึ้นโดย กับเด็กชายที่ชื่อ ซาบุโร่ โดยผ่านการติดต่อกันทางหมวกเหล็ก วัน-เซเว่นไม่สามารถพูดได้ แต่ใช้การสื่อสารผ่านทางสายตา โดยวันเซเว่นต้องต่อสู้กับหุ่นยนต์ของเหล่าร้ายที่ผลิตตัวเองขึ้นมา โดยมีหุ่นเหล็กหมายเลข 18 ซึ่งเป็นน้องชายรวมอยู่ด้วย 
ซีรีส์ชุดนี้ได้ถูกฉายในสหรัฐอเมริกาในปี พ.ศ. 2525 โดยใช้ชื่อชุดว่า "The Defenders and the Great Brain" และ "Brain 17"
เรื่องย่อ.
ดร. ซาฮาระ ประดิษฐ์ซูเปอร์คอมพิวเตอร์ เพื่อปกป้องมนุษยชาติจากภัยพิบัติต่าง ๆ และรักษาสิ่งแวดล้อมจากสิ่งต่าง ๆ ที่สร้างขึ้น แต่ระหว่างนั้นสมองคอมพิวเตอร์ได้เปลี่ยนเป็นสมองที่เน้นการทำลายมนุษย์และโลก เพื่อต่อต้านมหันตภัยดังกล่าว จึงได้สร้างหุ่นยนต์ยักษ์ชื่อ วัน-เซเว่น (17) เพื่อมาต่อต้านความชั่วร้ายดั่งกล่าว
แฝดสยาม (แก้ความกำกวม)

แฝดสยาม  สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
แฮตตี แม็กแดเนียล

แฮตตี แม็กแดเนียล  (10 มิถุนายน ค.ศ. 1895 - 26 ตุลาคม ค.ศ. 1952) เป็นนักแสดงชาวอเมริกัน และถือเป็นชาวแอฟริกัน-อเมริกันคนแรกที่ได้รับรางวัลออสการ์ ไม่ว่าจะในสาขาใด ๆ เธอได้รับรางวัลนักแสดงสมทบยอดเยี่ยมจากบทบาท แมมมี ใน "Gone with the Wind" (1939)
แม็กแดเนียล ยังเป็นนักร้อง-นักแต่งเพลงอาชีพ ดาราตลก นักแสดงละครเวที นักแสดงละครวิทยุ และดาราโทรทัศน์ เธอยังถือเป็นหญิงชาวแอฟริกัน-อเมริกันคนแรกที่ร้องเพลงบนวิทยุอเมริกัน ในอาชีพการทำงานของเธอ แม็กแดเนียลมีผลงานแสดงภาพยนตร์ 300 เรื่อง ถึงแม้ว่าเธอยังได้รับเครดิตเพียง 80 เรื่อง เธอยังได้รับความนับถือในสังคมธุรกิจชาวแอฟริกันอเมริกัน ในความเอื้อเฟื้อ ความดีเลิศและเสน่ห์
แม็กแดเนียลมีชื่อบนดวงดาวบนฮอลลีวูดวอล์กออฟเฟม ในฮอลลีวูด 2 ดวงดาว โดยดวงดาวหนึ่งสำหรับวิทยุ อยู่บน 6933 ฮอลลีวูดบูเลวาร์ด อีกดวงดาวสำหรับภาพยนตร์ อยู่ที่ 1719 ไวน์สตรีท และในปี 1975 เธอมีชื่ออยู่ในแบล็กฟิล์มเมกเกอร์สฮอลออฟเฟม และในปี 2006 เธอมีผู้ชนะรางวัลออสการ์ผิวดำคนแรกที่ได้รับเกียรติให้มีภาพอยู่บนแสตมป์อเมริกัน
มานะ

มานะ 9 หมายถึง ความยึดถืออันเกิดจากการปรุงแต่ง คือ ราคะ การให้ค่าตีราคาว่าสิ่งต่าง ๆ หยาบ ประณีต ทั้งที่สิ่งทั้งปวงเป็นเช่นนั้นเอง (ตถตา) ดับไปได้ด้วยการมองทุกสรรพสิ่งเป็นดุจความว่าง (สุญญตา) การสิ้นไปของมานะเรียกอีกอย่างหนึ่งว่า วิราคะ
ประเภท.
อีกประการหนึ่ง ได้แก่
เป็นกิเลสชั้นละเอียด กล่าวคือ เป็นทั้งอนุสัยกิเลส และ สังโยชน์ 10
การกำหนดรู้มานะ.
สามารถกำหนดรู้มานะด้วยปริญญา 3 คือ ญาตปริญญา ตีรณปริญญา ปหานปริญญา
มานะลักษณะต่าง ๆ.
บุคคลบางคนในโลกนี้ ให้ความถือตัวเกิดขึ้น
ราชวงศ์โซกู

ราชวงศ์โซกู เป็นพระราชวงศ์หนึ่งในทวีปยุโรป ที่ก่อตั้งโดยโซกู ปาชา ข้าราชการระดับสูงของออตโตมันที่อพยพเข้ามาปกครองเขตแคว้นมัท เขตดินแดนประเทศแอลเบเนียในปัจจุบันในช่วงคริสต์ศตวรรษที่ 15 โดยทำหน้าที่ปกครองแคว้นมัทในฐานะเมืองขึ้นของจักรวรรดิออตโตมัน การสืบทอดตำแหน่งผู้ปกครองแคว้นมัท จึงตกอยู่ภายใต้การปกครองของตระกูลโซกูตลอดมา และมีพระราชวังประจำตระกูลคือ พระราชวังบูร์กาเยท (Castle Burgajet)
บุคคลจากราชวงศ์โซกูที่มีชื่อเสียงมากที่สุด คือ พระเจ้าซ็อกที่ 1 แห่งแอลเบเนีย ที่เป็นพระมหากษัตริย์จากราชวงศ์โซกูพระองค์แรกที่ขึ้นมาปกครองราชอาณาจักรแอลเบเนีย ก่อนที่สมเด็จพระเจ้าวิคเตอร์ เอ็มมานูเอลที่ 3 แห่งอิตาลีที่จะเข้ามาบุกรุกประเทศแอลเบเนียในปี ค.ศ. 1939 และขึ้นมาปกครองแอลเบเนียแทน
แม้ว่าปัจจุบันในประเทศแอลเบเนียเองได้ยกเลิกระบอบกษัตริย์ลงแล้ว และปกครองในระบอบสาธารณรัฐแล้ว แต่ก็ยังมีการสืบทอดอำนาจภายในราชวงศ์โซกูต่อไป โดยอ้างสิทธิในราชบัลลังก์ของประเทศแอลเบเนียจนถึงปัจจุบัน โดยผู้อ้างสิทธิในราชบัลลังก์องค์ปัจจุบันคือ เจ้าชายเลก้า มกุฎราชกุมารแห่งแอลเบเนีย โดยพระองค์ก็เรียกตัวเองว่าพระองค์เป็นกษัตริย์และอ้างว่าพร้อมที่จะปกครองประเทศแอลเบเนียอยู่เสมอ
อนุสัย

อนุสัย 7 คือ กิเลสที่นอนเนื่องอยู่ในสันดาน เหมือนตะกอนนอนอยู่ที่ก้นภาชนะ ตะกอนจะฟุ้งขึ้นมาทำน้ำให้ขุ่นเพราะมีคนไปกระทบหรือกวนภาชนะฉันใด อนุสัยกิเลสก็เช่นเดียวกัน จะฟุ้งขึ้นมาทำจิตให้ขุ่นมัว ต่อเมื่อมีอารมณ์ภายนอกมากระทบเช่นเดียวกันฉันนั้น 
อนุสัย 7 เป็นกิเลสที่มีความละเอียดที่สุด สามารถกำจัดได้ด้วยปัญญาเท่านั้น ส่วนใหญ่จะเป็นกิเลสที่มีในสังโยชน์ อนุสัย 7 นี้ จึงเรียกอีกอย่างหนึ่งว่า สังโยชน์ 7 ประกอบด้วย
การถอนอนุสัย.
ดูกรภิกษุทั้งหลาย สมาธิอันสัมปยุตด้วยอานาปานสติ อันภิกษุเจริญแล้ว กระทำให้มากแล้วอย่างนี้ ย่อมเป็นไปเพื่อถอนอนุสัย
อรุโณทัย นฤนาท

อรุโณทัย จิตรีขันธ์ (น้อง) เป็นนักแสดงชาวไทย เกิดเมื่อวันที่ 10 พฤศจิกายน พ.ศ. 2510 
ประวัติ.
เธอเคยใช้ชื่อการแสดงเดิมว่า อาชญา นฤนาท ต่อมาเปลี่ยนเป็น น้ำฟ้า นฤนาท ก่อนที่จะเปลี่ยนอีกครั้งใช้ชื่อจริงอรุโณทัย นฤนาท เป็นทายาทของอดีตพระเอกลือชัย นฤนาท พระเอกตุ๊กตาทองคนแรกของเมืองไทย กับคุณเครือมาศ สร้อยคีรี ผู้อำนวยการสร้างภาพยนตร์ มีพี่สาวร่วมมารดา ชื่อ สิริยา จิตรีขันธ์ หรือ สิริยา นฤนาท (นก) ซึ่งเคยอยู่ในวงการเช่นกัน
สำเร็จการศึกษาระบบประถมจากโรงเรียนเรวดี มัธยมต้นจากโรงเรียนสมถวิล และมัธยมปลายจากโรงเรียนกุนนทีรุทธาราม แล้วไปศึกษาต่อด้านการท่องเที่ยวและการโรงแรมที่ประเทศอังกฤษระหว่างปีพ.ศ. 2528-2530 จากนั้นจึงไปศึกษาต่อสาขาผลิตภาพยนตร์และรายการโทรทัศน์ที่เมืองชิคาโก้ มลรัฐอลลินอยส์ สหรัฐอเมริกาเมื่อปี พ.ศ. 2533
ได้กลับมาศึกษาต่อที่วิทยาลัยเพาะช่าง มหาวิทยาลัยเทคโนโลยีราชมงคลรัตนโกสินทรช่าง คณะมัฑณศิลป์ ออกแบบตกแต่ง เมื่อปี พ.ศ 2538 และคณะศิลปศาสตร์ ออกแบบประยุกต์ศิลป์ มหาวิทยาลัยราชภัฏจันทรเกษมเมื่อปี พ.ศ 2547 
เริ่มเข้าสู่วงการตอนอายุ 15 ปีโดยแสดงภาพยนตร์เรื่องแรกในปี พ.ศ. 2528 เรื่อง "กามเทพพิศวาส" คู่กับ วีรยุทธ รสโอชา ต่อด้วย "เจ้าแม่ตะเคียนทอง" ของนักจัดรายการวิทยุชื่อดังในยุคนั้น นฤชา เผ่งผล โดยแสดงร่วมกับ วรวิทย์ สายสวัสดิ์ และ อรอุมา ไพจิตร ต่อมาได้แสดงคู่กับ ปัญญา นิรันดร์กุล ในเรื่อง "รักตะลุมบอน" ก่อนจะไปศึกษาต่อที่อังกฤษ 2 ปี แล้วกลับมาแสดงละครโทรทัศน์ โดยสมชาย จันทวังโส ได้แนะนำให้ไปพบกับคุณไพรัช สังวริบุตร เริ่มแสดงละครโทรทัศน์เรื่องแรก คือ "เขาต้องการเรื่องป่า" ทางช่อง 7 สี คู่กับ ศักดิ์สิทธิ์ ทวีกุล และเรื่อง "ไอ้เสือผาด" คู่กับ พงษ์พัฒน์ วชิรบรรจง ระหว่างนั้นเธอรับงานแสดงทั้งภาพยนตร์และละครสลับกัน โดยในปี 2532 เป็นก้าวสำคัญของชีวิตการแสดงเพราะได้ผ่านการคัดเลือก แสดงนำในภาพยนตร์ เรื่อง "Bought Happyness" ซึ่งเป็นภาพยนตร์ที่สร้างร่วมกันระหว่างประเทศสวิสเซอร์แลนด์และเยอรมนี นอกจากนี้ยังได้ฝึกฝนร้องเพลงกับอาจารย์ดุษฎี พนมยงค์ จนได้ร้องเพลงประจำที่โรงแรมเอเชียพักหนึ่ง ควบคู่กับการฝึกฝนเต้นแจ๊สแดนซ์ที่สถาบันสอนเต้นรำ Dance Center 
นอกจากผลงานทางภาพยนตร์ และละครแล้ว อรุโณทัย นฤนาท เป็น
พรีเซนเตอร์คนแรกของ ซีตร้า บิวตี้โลชั่น ส่วนผสมสมุนไพร และพรีเซนเตอร์คนแรกของ ผ้าอนามัยโซฟี 
กับประโยคที่ฮิตติดปากผู้ชมคือ 
"ลองถามต้นซิค่ะ" 
ปัจจุบันยังรับงานละคร และเปิดบริษัทรับประสานงานกองถ่ายทำภาพยนตร์ต่างประเทศ โดยเป็นฝ่ายจัดหาสถานที่ถ่ายทำภาพยนตร์,TV series,สารคดี ผู้จัดการกองถ่ายทำ Acting Coach และผู้ช่วยผู้กำกับการแสดงกองถ่ายทำภาพยนตร์ ละคร ซีรีส์วาย และผู้กำกับละครและภาพยนตร์
โหด มัน ฮา

โหด มัน ฮา หรือ สึไก นาริยูกิ บังงูมิ ฟูอุง! ทาเกชิโจ (; โรมาจิ: "Tsūkai nariyuki bangumi Fūun! Takeshi-jō") เป็นรายการเกมโชว์จากประเทศญี่ปุ่น ออกอากาศทางช่อง TBS ระหว่าง พ.ศ. 2529-2532
แก่นหลักของรายการคือ มีขุนศึกคนหนึ่งครอบครองปราสาทแล้วตั้งอุปสรรคเพื่อให้ผู้เล่นบุกไปพิชิตเขา
รายการประสบความสำเร็จอย่างมากในการฉายที่ประเทศญี่ปุ่น จนมีการซื้อลิขสิทธิ์ไปฉายในประเทศต่าง ๆ ทั่วโลก รวมทั้งประเทศไทย มีการดัดแปลงในหลายประเทศ สำหรับประเทศไทย ใช้ชื่อว่า โหด มัน ฮา ประเทศไทย 
ในวันที่ 21 เมษายน พ.ศ. 2566 รายการนี้ได้กลับมาสร้างขึ้นใหม่อีกครั้งและฉายทั่วโลกทางแอมะซอนไพรม์วิดีโอ 
การดัดแปลงและฉายซ้ำ.
ในบางประเทศยังได้นำเอารูปแบบรายการไปสร้างสรรค์เอง หรือเลียนแบบ เช่น จีน หรือในประเทศไทย อย่าง รายการ รวยอุตลุด ของบอร์น แอนด์ แอสโซซิเอทด์ ออกอากาศทางช่อง 3 ในเวลาก่อนเที่ยงของวันเสาร์ ปี พ.ศ. 2532 โดยใช้ซาฟารีเวิลด์เป็นสถานที่ถ่ายทำ โดยมี ไตรภพ ลิมปพัทธ์ เป็นพิธีกร หรือรายการ เกาะแก้วพิสดาร ของสาระแน แปซิฟิค และกันตนา ออกอากาศทางช่อง 3 ในเวลา 17.45 - 18.30 วันจันทร์-ศุกร์ ซึ่งต่อมาลดเหลือวันจันทร์-พุธ ปี พ.ศ. 2557 - 2558 โดยใช้กันตนา มูฟวี่ทาวน์เป็นสถานที่ถ่ายทำ โดยมีวิลลี่ แมคอินทอช และเกียรติศักดิ์ อุดมนาคเป็นพิธีกร ซึ่งนำเอาโหด มัน ฮามาลอกเลียนแบบ แต่ใช้ฉากแนววรรณคดีไทย
ในประเทศไทย ได้นำมาฉายออกอากาศทุกเวลาบ่ายของวันเสาร์ ทางช่อง 5 สองครั้ง ในระหว่างปี พ.ศ. 2531-พ.ศ. 2536 ในชื่อ "โหด มัน ฮา"
โหด มัน ฮา ได้ถูกนำกลับมาฉายอีกครั้งในประเทศไทย เมื่อปี พ.ศ. 2550 ทางทรูเอ็กไซต์ ซึ่งเป็นช่องของทรูวิชันส์ ในวันอาทิตย์
วันที่ 8 พฤษภาคม พ.ศ. 2557 เฮลิโคเนีย เอ็นเตอร์เทนเม้นท์และช่องทีบีเอส และบริษัท เดนท์สุ มีเดีย ซื้อลิขสิทธิ์รายการ โหด มัน ฮา มาทำในรูปแบบของไทยซึ่งออกอากาศเทปแรกวันที่ 20 กรกฎาคม พ.ศ. 2557 ทางช่อง 7 และช่อง 7 HD โดยมีเงินรางวัลเริ่มต้น 1,000,000 บาท และหากไม่มีผู้เข้าแข่งขันที่สามารถพิชิตปราสาททาเคชิได้ เงินรางวัลจะถูกสะสมอีกสัปดาห์ละ 1,000,000 บาท สูงสุดที่ 35,000,000 บาท สนับสนุนโดยโออิชิ กรีนที แต่หากมีผู้เข้าแข่งขันสามารถพิชิตปราสาททาเคชิได้ เงินรางวัลในสัปดาห์ต่อไปจะกลับมาอยู่ที่ 1,000,000 บาทอีกครั้ง ซึ่งเป็นวิธีการเพิ่มเงินรางวัลแบบเดียวกับรายการพลิกล็อก เกมทศกัณฐ์ และเกาะแก้วพิสดาร แต่หลังจากนั้นทางรายการแจ้งว่าจะไม่นับสัปดาห์ละ 1,000,000 บาทอีกต่อไป โดยรายการจะตั้งไว้ที่ 1,000,000 บาทเสมอตลอดการแข่งขัน และมีการจับแจกเงินรางวัลที่เหลือเป็นเงิน 8,790,000 บาทในตอนที่ 24
ตำบลด่านแม่ละเมา

ตำบลด่านแม่ละเมาเป็นตำบลที่ 9 ของอำเภอแม่สอด แต่เดิมเป็นหมู่บ้านที่ขึ้นกับตำบลพะวอ ต่อมาได้แยกเป็นตำบลใหม่เมื่อปี พ.ศ. 2529 เนื่องจากมีหมู่บ้านและประชากรมีจำนวนเพิ่มขึ้น ซึ่งในสมัยนั้นตรงกับนายพยูณ มีทองคำ ดำรงตำแหน่งนายอำเภอแม่สอด พร้อมให้แยกตำบลและตั้งชื่อตำบลใหม่ว่า “ ตำบลด่านแม่ละเมา”
ประวัติ.
ปี พ.ศ. 2529 มีประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอแม่สอด จังหวัดตาก เมื่อวันที่ 20 สิงหาคม 2529 ลงนามโดย พิศาล มูลศาสตรสาทร ปลัดกระทรวงมหาดไทย (ฉบับพิเศษ หน้า 85-103 เล่มที่ 103 ตอนที่ 175 ราชกิจจานุเบกษา 10 ตุลาคม 2529) เนื่องด้วยผู้ว่าราชการจังหวัดตาก ได้ดำเนินการตั้งและเปลี่ยนแปลงเขตตำบลภายในท้องที่ โดยอาศัยอำนาจตามความในพ.ร.บ. ลักษณะปกครองท้องที่ พระพุทธศักราช 2475 มาตรา 6 และมาตรา 29 ดังต่อไปนี้
"อำเภอแม่สอด"
1. ตั้งตำบลด่านแม่ละเมา ในท้องที่อำเภอแม่สอด จังหวัดตาก โดยให้มีเขตการปกครอง รวม 10 หมู่บ้าน
อาณาเขต.
ให้ตำบลพะวอ (ตำบลที่มีการเปลี่ยนแปลง) มีอาณาเขตดังนี้
2. ตั้งตำบลพระธาตุผาแดง ในท้องที่อำเภอแม่สอด จังหวัดตาก โดยให้มีเขตการปกครอง รวม 5 หมู่บ้าน
และให้มีอาณาเขตดังนี้
ให้ตำบลแม่ตาว (ตำบลที่มีการเปลี่ยนแปลง) มีอาณาเขตดังนี้
ทั้งนี้ ตั้งแต่วันที่ 1 สิงหาคม พ.ศ. 2529 เป็นต้นไป
ดัลซิม

ดัลซิม  เป็นตัวละครจากเกม"สตรีทไฟท์เตอร์" ซึ่งเป็นนักสู้จากอินเดียผู้ใช้วิชาโยคะในการต่อสู้ เป็นตัวละครที่มีความสามารถพิเศษหลายประการ มีร่างกายยืดหยุ่น สามารถเหยียดแขนและขาให้ยืดยาวในการโจมตี ตลอดจนสามารถพ่นไฟ และสามารถหายตัวย้ายไปอยู่ในที่ต่าง ๆ ได้
ดัลซิม มีท่าไม้ตายคือ โยคะไฟเยอร์, โยคะเฟลม และโยคะบลัสท์ และซูเปอร์คอมโบคือ โยคะอินเฟอร์โน
ประวัติตามท้องเรื่อง.
ดัลซิมเป็นนักสู้จากอินเดีย ผู้มีท่าทางโดยทั่วไปที่สงบเงียบ เขาเข้าร่วมศึกสตรีทไฟท์เตอร์โดยใช้วิชาโยคะในการต่อสู้เพื่อหาเงินรางวัลไปช่วยเหลือเด็กยากจนในหมู่บ้านของตน ในสตรีทไฟท์เตอร์ซีโร่ 2 เขาคิดว่าอาจเป็นการดีที่เขาตัดสินใจเข้าร่วมต่อสู้ แต่เขาก็ยังได้รับเงินไม่เพียงพอในการจัดซื้อปัจจัยสี่สำหรับใช้ในหมู่บ้านของเขา อย่างไรก็ตาม ดัลซิมก็ยังได้รับความเคารพจากผู้คนในหมู่บ้านของเขาอยู่เสมอมา ในสตรีทไฟท์เตอร์ซีโร่ 3 เขาได้มั่นหมายที่จะปราบเวก้า ดัลซิมได้ออกเดินทางไปทั่วโลก และได้พบกับเบอร์ดี้และโรส ซึ่งดัลซิมได้ใช้พลังควบคุมจิตใจในการค้นหาคำตอบที่ต้องการ ในภายหลังเขาได้เผชิญหน้ากับเวก้าและได้ทำลายฐานทัพชาโดลู หลังจากการแข่งขันรายการเวิลด์วอร์ริเออร์ครั้งที่สองสิ้นสุดลง ดัลซิมได้เดินทางไปยังสถานที่ต่างๆทั่วโลกเพื่อช่วยเหลือผู้ขาดแคลน
การตอบรับ.
ใน ค.ศ. 1992 ดัลซิมได้รับการจัดให้อยู่ในอันดับห้าของตัวละครยอดเยี่ยมประจำปี ค.ศ. 1991 โดยนิตยสาร"เกมเมสต์" ที่ประเทศญี่ปุ่น ไอจีเอ็นได้จัดให้ตัวละครนี้อยู่ในอันดับแปดของตัวละครอันดับต้นแห่ง"สตรีทไฟท์เตอร์" โดยให้ข้อสังเกตถึงรูปแบบการเล่นที่เป็นเอกลักษณ์เฉพาะตัว ในฐานะ "บุคคลที่มีพฤติกรรมแปลก ๆ ที่ได้รับความนิยม"
พระเจ้าจินซา

พระเจ้าจินซา (Jinsa-wang) (?-392, 385-392) กษัตริย์องค์ที่ 16 แห่งอาณาจักรแพ็กเจหนึ่งในสามก๊กแห่งเกาหลี 
พระองค์เป็นพระราชโอรสพระองค์ที่ 2 ในพระเจ้ากึนกูซู และเป็นพระราชอนุชาในพระเจ้าชิมนยู ตามบันทึกซัมกุก ซากิ พระองค์ขึ้นครองราชย์เพราะพระราชโอรสใน พระเจ้าชิมนยู ยังพระเยาว์มาก
พระองค์ทำสงครามขยายอาณาเขตของอาณาจักรแพ็กเจโดยการโจมตีทางเหนือ ในปี ค.ศ. 386 พระองค์สั่งให้ประชาชนที่เมืองชองมองยองย้ายขึ้นไปอยู่ทางเหนือและตะวันตกเพื่อป้องกันประเทศ พระองค์สั่งให้แม่ทัพ จิน กาโม โจมตีป้อมโดกอนของ อาณาจักรโคกูรยอ แต่ใน ค.ศ. 392 พระเจ้าควังแกโทมหาราชของอาณาจักรโคกูรยอได้ยกทัพมาโจมตี อาณาจักรแพ็กเจและได้ยึดดินแดนทางเหนือของอาณาจักรไปและในเดือนที่สิบของการสู้รบพระเจ้าจินซายกป้อมควานมีให้กับอาณาจักรโคกูรยอ และยอมสวามิภักดิ์ต่ออาณาจักรโคกูรยอ 
ตามบันทึกซัมกุก ซากิ พระเจ้าจินซาสวรรคตระหว่างการล่าสัตว์ ที่พระราชวังกูวอน แต่ตามบันทึกนิฮอน ชูกิของญี่ปุ่นบอกว่าถูกลอบสังหารโดยพระเจ้าอาซิน
พระเจ้าอาซิน

พระเจ้าอาซิน (Asin-wang) (?-405, r. 392-405) กษัตริย์องค์ที่ 17 แห่งอาณาจักรแพ็กเจ หนึ่งในสามก๊กแห่งเกาหลี
ประวัติ.
เจ้าชายพูยอ อาบาง เป็นพระราชโอรสในพระเจ้าชิมนยูกษัตริย์พระองค์ที่ 15 แห่งอาณาจักรแพ็กเจ พระองค์ได้ขึ้นครองราชย์เพราะการสังหารพระเจ้าจินซา
ในสมัยของพระองค์อาณาจักรแพ็กเจอยู่ใต้อำนาจของพระเจ้าควังแกโทมหาราชแห่งอาณาจักรโคกูรยอ ซึ่งพยายามผลักดันอาณาจักรแพ็กเจให้ออกไปจากทางเหนือ พระองค์แต่งตั้งไต้ท้าวจิน ซึ่งเป็นพี่ชายของพระราชมารดาของพระองค์ ไปโจมตีอาณาจักรโคกูรยอในปี ค.ศ. 390 แต่ก็ต้องพ่ายแพ้หลังจากนั้น ปี ค.ศ. 395 พระองค์ทรงสร้างป้อมปราการรอบเมืองฮันซาน
พระเจ้าอาซินสวรรคตในปี ค.ศ. 405 และอาณาจักรแพ็กเจเริ่มเสื่อมอำนาจในคาบสมุทรเกาหลีและอาณาจักรรอบ ๆ ก็เริ่มมีอำนาจมากขึ้น
พระเจ้าจอนจี

พระเจ้าจอนจี (Jeonji-wang) (?-420, r. 405-420) กษัตริย์องค์ที่ 18 แห่งอาณาจักรแพ็กเจหนึ่งในสามก๊กแห่งเกาหลี 
พระองค์เป็นพระราชโอรสในพระเจ้าอาซิน กษัตริย์พระองค์ก่อน และในค.ศ. 394 พระองค์มีพระมเหสีคือ พระมเหสีพุลซู จากตระกูลแฮ
เมื่อยังพระเยาว์พระองค์ได้เติบโตขึ้นที่แคว้นวากุก หรือยามาโตในประเทศญี่ปุ่น และในปี ค.ศ. 397 เสด็จกลับมายังอาณาจักรแพ็กเจแต่กลับไม่ได้รับอนุญาตให้เข้าเมืองฮันซานโดยลุงของพระองค์เองคือ ซ็อนเย แต่ไม่นานซ็อนเยถูกสังหารโดยขุนนางตระกูลแฮ ทำให้เจ้าชายจอนจีสามารถเข้าไปในพระราชวังฮันซานได้ และหลังจากพระราชบิดาของพระองค์สวรรคต พระองค์ก็ได้ขึ้นครองราชย์โดยการช่วยเหลือของขุนนางตระกูลแฮ เมื่อพระองค์ขึ้นครองราชย์พระองค์ได้อภิเษกกับธิดาของขุนนางตระกูลแฮเนื่องจากเป็นการขอบคุณที่ช่วยเหลือพระองค์มาโดยตลอดและเพื่อเป็นการคานอำนาจของตระกูลจินที่เรืองอำนาจในอาณาจักรแพ็กเจ
เอ็มอร พานุสิทธิ์

เอ็มอร พานุสิทธิ์ (เกิด 25 มีนาคม พ.ศ. 2531) นักกีฬาวอลเลย์บอลหญิงทีมชาติไทย ตำแหน่ง บอลหลัก
เอ็มอร เป็นชาวจังหวัดขอนแก่น จบการศึกษามัธยมต้นจากโรงเรียนหนองเรือวิทยา และ มัธยมปลาย ปริญญาตรี-โท จากคณะบริหารธุรกิจ มหาวิทยาลัยรัตนบัณฑิต (อาร์แบค) เริ่มเล่นวอลเลย์บอลตั้งแต่อายุ 13 ปี ขณะเรียนอยู่ชั้น ม.1 ที่จังหวัดขอนแก่น
อี. ฮอนดะ

อี. ฮอนดะ  หรือ เอ็ดมอนด์ ฮอนดะ เป็นตัวละครจากเกม "สตรีทไฟท์เตอร์" ซึ่งเป็นนักสู้จากญี่ปุ่นผู้ใช้วิชาซูโม่ในการต่อสู้ ปรากฏตัวครั้งแรกใน "สตรีทไฟท์เตอร์ II" และมีท่าไม้ตายคือ ซูโม่ฟลาย
ประวัติตามท้องเรื่อง.
เรื่องราวเบื้องหลังของ ฮอนดะ คือซูโม่ผู้ทำการฝึกสอนการต่อสู้ให้กับเหล่านักเรียน และมุ่งเน้นให้เป็นนักซูโม่ชั้นยอดเสมอมา กระทั่งประสบความสำเร็จอย่างสูงในระดับประเทศ ฮอนะดะรู้สึกไม่พอใจที่โลกยังไม่ยอมรับศิลปะซูโม่ของญี่ปุ่น เขาจึงตัดสินใจเข้าร่วมการแข่งขันเวิลด์วอริเออร์ครั้งที่สอง โดยมีเจตนาให้ผู้คนได้ประจักษ์ว่าซูโม่เป็นศิลปะการต่อสู้ที่แข็งแกร่งที่สุดในโลก ส่วนสาเหตุจูงใจในการเข้าร่วมแข่งขันสตรีทไฟท์เตอร์นั้น มาจากความต้องการให้โลกยอมรับว่าซูโม่เป็นศิลปะการต่อสู้ที่ไม่ใช่มีแต่การส่งเสียงดังหรือเอาแต่ใช้กำลังแต่เพียงอย่างเดียว นอกจากนี้ เขายังปรับปรุงทักษะการต่อสู้รวมทั้งพัฒนาความแข็งแกร่งของตัวเองมาโดยตลอด
ส่วนเกี่ยวข้อง.
เฉินหลง เคยรับบทเป็น อี. ฮอนดะ ในภาพยนตร์ฮ่องกงเรื่อง"ซิตี้ฮันเตอร์" (CITY HUNTER) ส่วนการเขียนลวดลายบนใบหน้า อี. ฮอนดะ เป็นแบบเดียวกับที่ใช้สำหรับนักแสดงละครคาบูกิ โดยเรียกการเขียนลวดลายแบบนี้ว่า "คุมาโดริ" (kumadori)
การตอบรับ.
ในเดือนกุมภาพันธ์ ค.ศ. 1992 นิตยสารเกมแมสท์ที่ประเทศญี่ปุ่น ได้มีการจัดอันดับให้ อี.ฮอนดะ เป็นตัวละครที่ได้รับความนิยมอันดับแปดของรายชื่อตัวละครยอดเยี่ยมแห่ง ค.ศ. 1991 เว็บไซต์ไอจีเอ็น จัดอันดับให้ อี.ฮอนดะ เป็นอันดับที่สิบสี่ของ 25 สุดยอดตัวละครสตรีทไฟท์เตอร์ โดยกล่าวว่าเขาเป็นหนึ่งในตัวแทนของซูโม่ที่มีเพียงไม่กี่รายในโลกแห่งเกม แม้ว่ารูปแบบการเล่นจะมีความคล้ายคลึงกับบลังก้าก็ตาม
โรงเรียนอนุบาลชัยภูมิ

โรงเรียนอนุบาลชัยภูมิ  เป็นโรงเรียนที่เปิดทำการสอนในหลักสูตรมาตรฐานสากล  สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เปิดทำการสอนเมื่อปี พ.ศ. 2513
ประวัติ.
โรงเรียนอนุบาลชัยภูมิ เป็นโรงเรียนที่ก่อตั้งมาตั้งแต่วันที่ 6 มีนาคม พ.ศ. 2513 เป็นโรงเรียนอนุบาลประจำจังหวัดที่ 67 ของกรมสามัญศึกษา มีนางสาวกัญญา จ้อนเมือง เป็นครูใหญ่คนแรก (พ.ศ. 2514-พ.ศ. 2520) เดิมโรงเรียนอนุบาลชัยภูมิตั้งอยู่หลังโรงเรียนสุนทรวัฒนามีเนื้อที่ 6 ไร่ 1 งาน เปิดสอน 2 ห้อง มีอาคารเรียน 4 ห้อง 1 หลัง และได้ย้ายมาตรงลานจอดเครื่องบิน ของฐานทัพอากาศเดิมจนถึงปัจจุบัน โรงเรียนอนุบาลชัยภูมิได้เปิดสอนและพัฒนาตนเอง ผู้ปกครองส่งบุตรหลานเข้าเรียนมีจำนวนเพิ่มมากขึ้นเป็นลำดับ
ทำเนียบผู้อำนวยการโรงเรียนอนุบาลชัยภูมิ
ปรัชญาโรงเรียน.
คุณธรรมเด่น เรียนดี สะอาด มารยาทงาม
รัฐซือริช

ซือริช  หรือ ซูริก  เป็นรัฐในประเทศสวิตเซอร์แลนด์ที่ตั้งอยู่ทางทิศตะวันออกเฉียงเหนือของประเทศ มีเมืองหลวงของรัฐคือเมืองซือริช ภาษาราชการใช้ภาษาเยอรมันแต่คนพื้นเมืองพูดสำเนียงท้องถิ่นที่เรียกว่า Züritüütsch 
รัฐซือริชอยู่บริเวณตอนเหนือของเทือกเขาแอลป์ โดยมีทิศเหนือติดกับรัฐชัฟเฮาเซิน ทิศตะวันตกติดรัฐอาร์เกา ทิศใต้ติดรัฐซูคและรัฐชวีทซ์ ส่วนทางตะวันออกติดกับรัฐทัวร์เกาและรัฐซังคท์กัลเลิน นอกจากนี้ยังมีทะเลสาบซือริชซึ่งบริเวณเกือบทั้งหมดอยู่ภายในรัฐ
การแบ่งเขตปกครอง.
รัฐซือริชแบ่งออกเป็น 12 เขต  ได้แก่
และเขตทั้ง 12 เขตนี้ยังแบ่งย่อยลงไปอีกเป็น 171 เทศบาล 
เศรษฐกิจ.
พื้นที่ส่วนใหญ่ของรัฐใช้เพาะปลูก แต่ไม่นิยมจัดว่าเป็นพื้นที่การเกษตรเพราะทุกบริเวณในภาคจะมีอุตสาหกรรมอยู่ด้วย ในอดีตอุตสาหกรรมผ้าไหมและใยฝ้ายมีความสำคัญแต่ปัจจุบันได้หมดความสำคัญลง ปัจจุบันมีอุตสาหกรรมกระดาษขนาดใหญ่ บริษัทขนาดเล็กถึงกลาง และเมืองซือริชยังเป็นศูนย์กลางการธนาคารและประกันภัยขนาดใหญ่ด้วย
การคมนาคม.
ศูนย์กลางการคมนาคมอยู่ที่สถานีหลักซือริช สถานีที่มีผู้ใช้บริการมากที่สุดในยุโรป ซึ่งมีรถไฟเชื่อมต่อกับภายในประเทศและนานาประเทศ เช่นรถไฟเตเจเวซึ่งเชื่อมต่อกับประเทศฝรั่งเศส สนามบินซือริชซึ่งเป็นสนามบินที่ใหญ่ที่สุดก็ตั้งอยู่ในรัฐนี้ด้วย
ศาสนา.
ในปี ค.ศ. 1519 ฮุลดริค ซวิงลี นักปฏิรูปศาสนาได้รับตำแหน่งศาสนาจารย์ประจำโกรสมึนส์เทอร์แห่งนครซือริช หลังจากนั้นทั้งรัฐจึงได้เปลี่ยนรีตตาม ประชากรส่วนใหญ่ในรัฐจึงเป็นโปรเตสแตนต์ แต่เนื่องจากชาวยุโรปใต้คาทอลิกได้อพยพขึ้นมาอย่างต่อเนื่อง ทำให้ปัจจุบันมีจำนวนชาวคาทอลิกเกือบเทียบเท่ากับโปรเตสแตนต์
รัฐโอแบร์เอิสเตอร์ไรช์

รัฐโอแบร์เอิสเตอร์ไรช์  หรือ รัฐอัปเปอร์ออสเตรีย  เป็น 1 ใน 9 รัฐ (Bundesländer) ของประเทศออสเตรีย เมืองหลวงของรัฐคือเมือง ลินทซ์ (Linz) มีเขตแดนติดกับเยอรมนีและเช็กเกีย และติดกับรัฐอื่นในออสเตรียอย่างรัฐนีเดอร์เอิสเตอร์ไรช์ รัฐสตีเรีย รัฐซัลทซ์บวร์ค มีพื้นที่ 11,980 ตร.กม. และมีประชากร 1.3 ล้านคน รัฐโอแบร์เอิสเตอร์ไรช์เป็นรัฐที่มีพื้นที่มากที่สุดเป็นอันดับ 4 และมีประชากรมากที่สุดเป็นอันดับ 3 ของประเทศ
แดนซ์พังก์

แดนซ์พังก์  ในบางครั้งอาจเรียกว่า ดิสโก้พังก์ และ อินดี้แดนซ์ เป็นแนวเพลงที่กำเนิดในปลายคริสต์ทศวรรษที่ 1970 และ มีความสัมพันธ์ใกล้ชิดกับการเคลื่อนไหวของดนตรีแนวโพสต์พังก์ และ โนเวฟ
ทางเดินอากาศหายใจ

ทางเดินอากาศหายใจ  หรือ ปิด 
ทางเดินหายใจ, ทางหายใจ เป็นส่วนหนึ่งของระบบหายใจ มีหน้าที่หลัก คือ การนำส่งอากาศจากภายนอกร่างกายเข้าสู่ปอดเพื่อทำหน้าที่ในการแลกเปลี่ยนแก๊สออกซิเจนเข้าสู่เลือด และนำก๊าซคาร์บอนไดออกไซด์ออกจากร่างกาย ทางเดินอากาศหายใจของมนุษย์เริ่มตั้งแต่ส่วนที่ต่อจากกล่องเสียง (Larynx) ลงไปสิ้นสุดที่ถุงลม 
ทางเดินอากาศหายใจ มีชื่อเรียกแตกต่างกันตามขนาดและตำแหน่ง ได้แก่
เนื่องจากหลอดลมมีหน้าที่สำคัญในระบบทางเดินหายใจ ดังนั้น หากเกิดความผิดปกติของหลอดลมก็จะทำให้การระบบการระบายก๊าซของร่างกายเสียไปด้วย โรคของหลอดลมที่พบได้บ่อย ได้แก่ โรคหืด (Asthma) และโรคหลอดลมอุดกั้นเรื้อรัง (Chronic obstructive pulmonary disease) เป็นต้น
แขวงลาดยาว

ลาดยาว เป็นท้องที่การปกครองแห่งหนึ่งของเขตจตุจักร กรุงเทพมหานคร
ที่ตั้งและอาณาเขต.
แขวงลาดยาวตั้งอยู่ทางทิศเหนือของเขตจตุจักร มีอาณาเขตติดต่อกับเขตการปกครองข้างเคียงดังนี้
การคมนาคม.
ถนนสายหลักในพื้นที่แขวงลาดยาวได้แก่
ถนนสายรอง ได้แก่
<templatestyles src="Col-begin/styles.css"/>
สถานที่สำคัญ.
สถานที่สำคัญของแขวงลาดยาวได้แก่
ซาดิเย ทอปตานี

ซาดิเย ทอปตานี (Sadijé Toptani หรือ "Nëna Mbretëreshë e Shqiptarëve") เสด็จพระราชสมภพเมื่อวันที่ 28 สิงหาคม ค.ศ. 1876 ณ กรุงติรานา โดยพระองค์เป็นบุตรสาวของนายซาละห์ เบย์ ทอปตานี ซึ่งเป็นญาติของนายอาซาด ปาชา ทอปตานีซึ่งเป็นสมาชิกที่มีชื่อเสียงผู้หนึ่งในตระกูลทอปตานี ส่วนซาดิเย ทอปตานีเองก็ได้เป็นภรรยาคนที่สองของจามาล ปาชา โซกู ภายหลังจากการเสียชีวิตของมะลัก ฮานิม (Melek Hanem) ภรรยาคนแรก
หลังจากพระราชโอรสของพระองค์ พระเจ้าซ็อกที่ 1 แห่งแอลเบเนียได้เสด็จขึ้นครองราชบัลลังก์ของประเทศแอลเบเนียในปี ค.ศ. 1928 ซาดิเย ทอปตานีจึงได้รับการสถาปนาให้ดำรงพระราชอิสริยยศเป็น สมเด็จพระราชชนนี (Queen Mother) โดยซาดิเย ทอปตานีได้ดำรงตำแหน่งนี้จนกระทั่งเสด็จสวรรคต โดยพระองค์ได้เป็นผู้คุมต้นเครื่องเสวยที่ส่งถวายให้พระราชโอรสของพระองค์เสวย เพื่อให้แน่ใจว่าอาหารที่พระราชโอรสจะเสวยจะไม่ปนเปื้อนยาพิษ
ซาดิเย ทอปตานี เสด็จสวรรคตเมื่อวันที่ 25 พฤศจิกายน ค.ศ. 1934 โดยประกอบพิธีปลงพระบรมศพ ในกรุงติรานา ประเทศแอลเบเนีย
กล่องเสียงอักเสบอุดกั้น

ครุป หรือ กล่องเสียงอักเสบอุดกั้น  เป็นการติดเชื้อในระบบหายใจอย่างหนึ่งที่มักเกิดจากไวรัส ภาวะนี้จะทำให้ท่อลมบวม ขัดขวางการหายใจ และทำให้เกิดอาการสำคัญได้แก่ การไอเสียงก้องคล้ายเสียงสุนัขเห่า การมีเสียงฮี้ด (stridor) ขณะหายใจ และเสียงแหบ ผู้ป่วยบางรายอาจมีอาการไข้และน้ำมูกไหลร่วมด้วย อาการของโรคมีทั้งเป็นเล็กน้อย ปานกลาง และรุนแรง มักเริ่มเป็นหรือเป็นมากเวลากลางคืน ระยะเวลาของการเจ็บป่วยรวมแล้วประมาณ 1–2 วัน
ไวรัสที่เป็นสาเหตุของครุปมีหลายอย่าง ที่พบบ่อยได้แก่เชื้อไวรัสพาราอินฟลูเอนซา และไวรัสอินฟลูเอนซา (หรือเชื้อไข้หวัดใหญ่) แบคทีเรียก็ทำให้เกิดโรคนี้ได้แต่พบได้น้อยกว่า การวินิจฉัยส่วนใหญ่ทำโดยอาศัยประวัติและผลการตรวจร่างกาย ก่อนวินิจฉัยจำเป็นต้องวินิจฉัยแยกเอาโรคอื่นที่อันตรายกว่า เช่น ฝาปิดกล่องเสียงอักเสบ หรือสิ่งแปลกปลอมอุดกั้นทางเดินหายใจ ออกไปให้ได้ก่อน การตรวจทางห้องปฏิบัติการต่าง ๆ เช่น การตรวจเลือด การถ่ายภาพรังสี หรือการเพาะเชื้อ ส่วนใหญ่ไม่มีความจำเป็นนัก
เชื้อที่เป็นสาเหตุของครุปบางส่วนป้องกันได้ด้วยการฉีดวัคซีน เช่น เชื้อไข้หวัดใหญ่ และเชื้อคอตีบ การรักษาที่สำคัญคือการให้สเตอรอยด์ครั้งเดียว ซึ่งอาจให้กินหรือให้ฉีดก็ได้ ถ้าอาการรุนแรงอาจจำเป็นต้องใช้ยาเอพิเนฟรีนพ่นแบบฝอยละอองเข้าทางการหายใจ ผู้ป่วยที่มีอาการรุนแรงบางรายอาจจำเป็นต้องนอนรักษาในโรงพยาบาล คิดเป็นประมาณ 1–5% ของผู้ป่วยทั้งหมด
โรคนี้ค่อนข้างพบได้บ่อย เด็กประมาณ 15% จะเคยป่วยโรคนี้ ช่วงอายุที่พบบ่อยที่สุดคือระหว่าง 6 เดือน ถึง 5 ปี แต่บางครั้งก็พบได้ในเด็กโตถึงอายุ 15 ปี พบในเพศชายบ่อยกว่าเพศหญิงเล็กน้อย มักพบมากในฤดูใบไม้ร่วง ในยุคก่อนที่จะมีการฉีดวัคซีนโรคนี้มักเกิดจากเชื้อคอตีบ และมักเป็นอันตรายถึงชีวิต ปัจจุบันครุปจากเชื้อคอตีบพบได้น้อยมากเนื่องจากมีการให้วัคซีนโรคคอตีบอย่างกว้างขวาง